Парад миллий мотамга айлантирилишига бир баҳя қолди\nКобулда Афғонистон совет қўшинларидан озод этилганининг 16 йиллигига бағишлаб мамлакат президенти ва бошқа юқори мартабали расмийлари иштирокида ўтказилаётган ҳарбий парад ўққа тутилди.\nКутилмаганда бошланиб кетган отишма тадбирни эфирга жонли узатаётган афғон телевидениеси орқали миллионлаб томошабинларга намоён бўлди. Бироз саросимадан сўнг телевидение жонли трансляциясини тўхтатди.\nАфғонистон парламентининг тадбирда қатнашган аъзоси Муҳаммад Солиҳ Салжуқийнинг “Ассошиэйтед пресс” агентлигига айтишича, ҳукумат расмийлари ва хорижлик дипломатлар ўтирган ўриндиқлар ёнига иккита граната келиб тушган ва тинимсиз равишда автоматдан ўқ узилган.\nПрезидент Ҳомид Карзайга ҳеч қандай зиён етмади. Аммо парламентнинг бир аъзоси қурбон бўлгани айтилмоқда.\nАфғонистон соғлиқни сақлаш вазири Муҳамад Амин Фотимийнинг маълум қилишича, ҳужумда уч киши, жумладан, 10 ёшли болакай қурбон бўлган, яна 9 киши жароҳатланган. Жароҳатланганлар орасида икки депутат, 4 ҳарбий ва хавфсизлик кучларининг бир неча аскари ҳам бор. Афғонистон хавфсизлик кучлари ҳужумни уюштирганликда гумонланаётган 6 киши қўлга олинганини билдирди.\nВоқеадан сўнг Афғонистон миллий телевидениеси орқали халқига мурожаат қилган Ҳомид Карзай: “Бугун – мужоҳидлар ғалабасининг 16 йиллиги санасида афғон халқи душманлари байрам тантанасини бузишга ва террорни ёйишга ҳаракат қилди. Бахтимизга афғон хавфсизлик кучлари уларни вақтида тўхтатиш ва айримларини қўлга олишга муваффақ бўлди. Ҳозир ҳаммаси жойида”,- деди.\nҲодиса Афғонистон совет қўшинларидан озод қилинганининг 16 йиллигига бағишлаб ўтказилаётган ҳукумат тантанасини тўхтатиб қўйди. Толибларнинг матбуот вакили ҳаракат етакчилари ҳужум учун масъулиятни ўз зиммасига олганини маълум қилди.\nВоқеадан сўнг “Озодлик”нинг афғон бўлимига телефон орқали интервью берган толиблар матбуот вакили ҳужумни ҳаракатнинг 6 аъзоси содир этгани ва уларнинг уч нафари ўлдирилганини билдирди.\nАйни вақтда собиқ бош вазир Гулбиддин Ҳикматёр издошларининг “Ҳизбу Ислом” ҳаракати етакчилари ҳам бу ҳужум учун масъулиятни зиммасига олмоқда. Ҳаракат матбуот вакили уларнинг жангчилари тадбир бўлаётган жойга ракетадан ўқ узганини иддао қилди.\nАфғонистон парламенти аъзоси Шукрия Вориқзай “Озодлик”ка берган интервьюсида бу ҳужумни президент Карзайга қарши суиқасд, деб баҳолади.\n“Ҳомид Карзайга қарши ҳужум Аҳмадшоҳ Маъсудни хотирлаш маросимида ҳам содир этилган эди. Айрим мужоҳидлар ўзини сиёсий саҳнадан четлаштирилган, деб ҳисобламоқда”,- деди Шукрия Вориқзай.\nПрезидент Ҳомид Карзай ҳокимиятга тепасига келганидан буён бир неча суиқасдни бошдан кечирди. 2007 йилнинг 9 сентябрида Аҳмадшоҳ Маъсудни хотирлаш маросимида нутқ сўзлаши кўзланган Ҳ.Карзай афғон хавфсизлик кучлари огоҳлантируви билан муқаррар суиқасддан омон сақлаб қолинган эди. Кўплаб собиқ мужоҳидлар, жумладан, Ҳ.Карзайнинг хавфсизлик масалалари бўйича маслаҳатчиси Муҳаммад Қосим Фаҳим ўзларига ҳукумат таркибида кучлироқ ваколат берилишини талаб қилиб келади.


Россияга халқаро қонунлар чикора\nХалқаро Хелсинки федерацияси Россиядан бошпана излаётган ўзбекистонлик Рустам Мўминовнинг ўз юртига мажбуран депортация қилинганини кескин қоралади.\nТашкилот тарқатган баёнотда айтилишича, Р.Мўминовнинг мажбуран Ўзбекистонга бериб юборилиши Россиянинг ўз зиммасига олган қонуний мажбуриятларни қўпол равишда бузишидир.\n“Ўзбекистонда Андижон воқеаларидан сўнг диний ташкилотларга аъзоликда гумон қилинган шахсларга нисбатан қийноқлар кенг қўлланилиши ва ўта шафқатсиз муносабатда бўлиниши яхши маълумдир. 2005 йилдан сўнг Андижон воқеаларига алоқадорликда айбланиб 200 ортиқ одам узоқ муддатли қамоқ жазосига ҳукм қилинди ва қонунбузарликлар асосига қурилган суд жараёнлари, асосан, ёпиқ эшиклар ортида ўтди. Шундай бир вақтда Россия ҳукуматининг Р.Мўминовни Ўзбекистонга бериб юборгани бизни қаттиқ хавотирга солмоқда. Яъни бу Россия ҳукумати Европа инсон ҳуқуқлари ташкилотлари билан ҳамкорлик қилишни истамаётганини ошкор намойиш қилганига яна бир далилдир. Европа кенгашига раислик қилаётган вақтда Россия ҳукуматининг шундай йўл тутгани ўта хавотирлидир”, - дейилади баёнотда.\nАйни пайтда бошқа кўпгина халқаро инсон ҳуқуқлари ташкилотлари ҳам Россия ҳукуматининг бу қадамини қораламоқда ва ўзбек ҳуқуқ-тартибот органлари қўлига тушган Р.Мўминовга бирор амалий ёрдам беришнинг эҳтимол энди имкони бўлмаслигидан хавотир билдирмоқда.\nШу ўринда қарийб бир ойдан буён халқаро жамоатчилик диққат марказига кўтарилган, Россиядан бошпана қидирган Р.Мўминов масаласида гап борар экан, ўзи ким бу одам, қандай жиддий жиноятлар содир этганки, Россия ҳукумати ўз шаънига шунча доғ тушириб бўлса-да, уни Ўзбекистонга бериб юборди, деган саволнинг туғилиши табиий.\n“Озодлик” мухбири бу саволга жавоб излаб, дастлаб 2005 йилда унинг устидан жиноят иши қўзғаган Сурхондарё вилояти ички ишлар бошқармасига боғланди.\n“Ҳизб ут-таҳрирчилар масаласи ўта махфий масала. Бу билан вилоят ички ишлар бошқармаси раҳбарининг биринчи ўринбосари шахсан шуғулланади. У бошқарадиган бўлимдагиларнинг ҳаммаси бугун Тошкетга коллегия йиғилишига кетган. Мен эса бу ҳақда бошқа маълумот бера олмайман”, - деди ИИБ вакили.\nЎзбекистон Бош прокуратураси ҳам сал аввал бу борада маълумот йўқлигини айтган эди.\nЎзбекистон ҳуқуқ-тартибот идоралари одатдагидек жим-жит. Бироқ Россия ҳуқуқ-тартибот органларидан олинган маълумотга кўра, Р.Мўминов Ўзбекистонда конституциявий тузумга тажовуз қилиш, ноқонуний диний экстремистик оқимларга аъзоликда айбланган ва 2005 йилда қидирувга берилган. Бу вақтда у Россиянинг Липецк вилоятида қонуний рўйхатдан ўтган ҳолда яшаб, ҳеч нарсадан бехабар ишлаб юрган эди.\nР.Мўминов “Озодлик”ка берган интервьюсида 2004 йилда Ўзбекистон ички ишлар идораларидан судланмагани ҳақида бемалол ҳужжатларни расмийлаштириб, Россияга чиқиб кетгани ҳақида айтган эди.\n2006 йил февралда Россия Федерал хавфсизлик хизмати уни кутилмаганда ҳибсга олди ва кейинроқ уни хавфли террорчи қилиб тасвирловчи телекўрсатув Россиянинг НТВ телеканалида намойиш этилди.\nЯқинда эса айби исботланмагани учун у Липецк суди қарори билан 8 ойлик ҳибсдан озод қилинганди. Хуллас, у Россияда тирикчилик ўтказиб юрган юз минглаб ўзбеклардан биридир. Таниш-билишлари унинг ҳатто беш вақт намози ҳам бўлмаганини айтади.\nСўнгги вақтда уни яқиндан билган ўзбекистонлик ҳуқуқ ҳимоячиси Баҳром Ҳамроев бу ҳақда шундай дейди:\n“Уни исломдан жуда узоқ одам эди, дея олмайман-у, аммо диний илми, сиёсий дунёқараши ҳам оддий ўзбек одамлари каби эди. Намоз ўқиганини бирор марта кўрмаганмиз ҳам. У жуда содда, оддий ўзбек муҳожири эди”.\nМосквадаги “Фуқаровий кўмак” ташкилоти вакиласи Елена Рябинина ҳам бу фикрларни тасдиқлар экан, Р.Мўминов билан илк суҳбатни эсга олди ва у ўзи билан нималар содир бўлаётганини англамагани, ҳатто “келинг, бу ҳақда Каримовга хат ёзамиз”, деганини билдирди.\n“Тасаввур қиляпсизми бу одамнинг сиёсий фикрлари қай даражада содда эканини? Ўша куни иккимиз мусулмонлар одатда емайдиган бутербродни иштаҳа билан едик. Хуллас, уни Россия ҳукуматининг шу қадар таъна-маломатга қолиб юриб, Ўзбекистонга бериб юборишига арзигулик бир шахс, деб айтишга мутлақо асос йўқ. Айниқса, Россия ҳукумати бу қадами билан ўз шаънига катта доғ туширди. Менимча, бу ерда ягона оддий жавоб бор – бу вилоят даражасида ишлайдиган Федерал хавфсизлик хизмати ходимлари билан ўзбек махсус хизмати вакиллари ўртасидаги одатий молиявий олди-сотдидан чиқиб кетган катта жанжал бўлди. Одатда Ўзбекистон бунақа фуқароларни сотиб олади. Россия ФХХ вакиллари эса ана шундай ишлардан бирида қовун туширди, холос. Бу эса кутилмаганда катта шов-шувга ҳам айланиб кетди. Шахсан мен бундан бошқа мантиқий жавоб кўрмаяпман”, - дейди Е.Рябинина.\nЯъни Р.Мўминовнинг борлиги-ю, унинг ҳуқуқлари бузилаётгани ҳақида илк бор хабар топган бу ташкилот вакилларининг ўзида ҳам ўша биргина саволга аниқ-тиниқ жавоб йўқ: Рустам Мўминов ким эдики, Россия ҳукумати шунча таъна-ю, маломатларга қолиб бўлса-да, уни Ўзбекистонга бериб юборди?\nБу савол ҳануз очиқ қолмоқда.


Ҳидоят қотилликдан устун келди - Hidoyat.uz\nАсосий саҳифа Мақолалар Ҳидоят қотилликдан устун келди\nЧоп этилди Avgust 2, 2019 Ҳидоят қотилликдан устун келдиda fikr bildirishni o'chirish\nУлуғ саҳоба. Араб ботирларидан. Жасур, журъатли, шижоатли, довюрак жангчи. Пайғамбаримиз алайҳиссалом ёлғиз ўзини Нажоший Асҳаманинг ҳузурига юборганлар. Шунингдек, Биъри Маъуна сариясида нажот топган ягона саҳоба айнан мана шу кишидир.\nАмр ибн Умайя Замрий\nАбу Умайя Замрий Киноний Иброҳим алайҳиссаломнинг ўғли Исмоил алайҳиссалом наслидан. Расулуллоҳ соллаллоҳу алайҳи ва саллам унга “Абу Умайя” деб куня берганлар. Умр йўлдоши: Суҳайла бинти Убайда ибн Ҳорис. Фарзандлари: Жаъфар, Фазл ва Абдуллоҳ. Ҳижозлик бу саҳобанинг Мадинада ҳовлиси бўлган.\nБиъри Маъуна сарияси\nИбн Саъд ривоят қилишича, Амр ибн Умайя Уҳуд ғазотида мушриклар қўшинида иштирок этди. Уҳуддан кейин Исломга кирди.\nАмр ибн Умайя розияллоҳу анҳу қатнашган биринчи ҳодиса Биъри Маъуна сариясидир. Ушбу воқеа сафар ойида, ҳижратнинг 36-ойи бошларида рўй берди. Пайғамбаримиз алайҳиссалом бир қабилага дин аҳкомларини ўргатиш учун қирқ нафар саҳобани юбордилар. Улар орасида Амр ҳам бор эди.\nЙўлда Ҳавозин қабиласидан Бану Омир ибн Саъсаъа уруғи саҳобаларни асир олди. Барчаларини ўлдириб, фақат Амрни қўйиб юборишди. Сабаби, қабила раиси Омир ибн Туфайлнинг онаси зиммасида бир жон қарз бўлган. Амрни эса ўша жон эвазига тирик қолдирган. Шундан кейин Абу Умайя кокилини қирқиб, Мадинага қайтади.\nАмр шаҳарга яқинлашар экан, Бани Килоб ибн Рабиъа уруғидан икки кишига тўқнаш келди. Жангда уларни мағлуб этди. Буни қарангки, иккиси ҳам Расулуллоҳ соллаллоҳу алайҳи ва салламдан омонлик сўраган экан. Амр эса бундан хабарсиз бўлган.\nПайғамбаримиз алайҳиссалом барча ҳодисадан воқиф бўлгач, Амрга: “Сен улар орасидан (келибсан)” (яъни, “Нажот топиб, улар каби ўлдирилмабсан”), дедилар. Кейин у ўлдирган икки кишининг товон пулини тўлаш учун Бани Назир қабиласидан ёрдам сўрадилар.\nНабий алайҳиссалом Амр ва Салама ибн Аслам Ансорийни Маккага, Абу Суфён ибн Ҳарбнинг олдига сария (кичик қўшин)га бошлиқ қилиб юбордилар.\nВоқеа бундай бўлганди. Абу Суфён бир неча қурайшликларга: “Биз учун Муҳаммадни ўлдириб берадиган бирон одам борми? Чунки у ёлғиз ўзи бозорларда юрган экан!” деди. Шунда аъробийлардан бири: “Дарҳақиқат, ҳозир сен юраги энг бутун, куч-қувватда шиддатли, чопқир кишини топдинг! Агар менга кафил бўлсанг, уни ўлдираман. Чунки менда бургутнинг қанотига ўхшаш ханжар бор. Шунингдек, бунинг йўлини ҳам яхши биламан”, деб бу ишга ўзини ҳақли деб билди. Унинг бу таклифига Абу Суфён: “Бизнинг дўстимизсан!” деб розилик билдирди. Сўнг унга туя, сарф-харажатга пул бериб, ишни махфий бажаришга буюрди.\nШундай қилиб, қотил фақат тунда йўл юриб Мадинага етди. Суриштира Набий алайҳиссаломни Бани Абдул Ашҳал уруғининг масжидидан топди. Рўпараларига келиб тўхтади. Пайғамбаримиз алайҳиссалом уни кўрибоқ: “Манави одам (менга) суиқасд қилишни хоҳлаяпти. Аллоҳ унинг ва хоҳлаётган нарсасининг ўртасига тушувчидир (яъни, Аллоҳ унинг мақсадини амалга оширмайди)”, дедилар. Шу вақт Усайд ибн Ҳузайр розияллоҳу анҳу ҳалиги аъробийнинг ханжарини пайқаб қолди. Кейин уни қаттиқ бўға бошлади. Расулуллоҳ соллаллоҳу алайҳи ва саллам ундан: “Менга ростини айт (мақсадинг нима?)?” дедилар. Ёлланма қотил: “Айтсам омонликка эришаманми?” деди. Пайғамбаримиз алайҳиссалом рози бўлгач, асл мақсадини сўзлаб берди. Ваъдага мувофиқ, Набий алайҳиссалом уни қўйиб юбордилар. Аъробий дарҳол Исломни қабул этди ва: “Ё Расулуллоҳ, илгари одамлардан қўрқмасдим. Сизни кўрганимда эса ақлим кетди, юрагим заифлашди. Энди сиз мақсад қилган нарсанинг нима эканини англадим. Билдимки, ҳақ узра экансиз!” деди. Пайғамбаримиз алайҳиссалом табассум қилдилар.\nШу ҳодисадан кейин Расулуллоҳ соллаллоҳу алайҳи ва саллам Амр ибн Умайя Замрий ва Салама ибн Аслам розияллоҳу анҳумоларни Маккага, Абу Суфённинг олдига юбордилар. Бу ҳодиса Ҳубайб ибн Адий розияллоҳу анҳунинг шаҳид кетганидан сўнг рўй берганди. Амр тунда Байтуллоҳни тавоф этаётганида, Муовия ибн Абу Суфён уни таниб, Қурайшга хабар берди. Қурайшликлар хавфсираб: “Амр ибн Умайя бирор яхшилик билан келмаган”, дейишди ва уни излашга тушишди.\nБир ривоятда эса бундай дейилади: “Амр билан Салама Маккага тунда кириб боришди. Ҳамроҳи унга: “Эй Амр, Байтни тавоф қилиб, икки ракат намоз ўқиб, сўнг Абу Суфённи изласак-чи?” деди. Амр розияллоҳу анҳу: “Мен Маккани чипор отдан ҳам яхши биламан!” деди. Шериги эса: “Йўқ, балки иншоаллоҳ (дегин)!” деб айтди.\nАмр айтади: «Байтуллоҳни тавоф этиб, намоз ўқидик. Кейин Абу Суфённи излаб чиқдик. Кўчада бир одам мени танибоқ: “Амр ибн Умайя?!” деди ва мен ҳақимда Қурайшга хабар берди. Шеригим билан қочиб, тоққа чиқдим. Мушриклар бизни излашга тушишди. Ғорга яшириндик. Мен бизни таъқиб қилаётганлардан бирини ўлдирдим. Тонг отгач, қурайшлик бир кимса от етаклаб келиб қолди. Шеригимга: “Бизни кўриб қолгудек бўлса, бақириб сотиб қўяди”, дедим-да, унинг ёнига чиқдим. Ханжарим билан қўлига урган эдим, шундай бақирдики, бутун Макка эшитди. Воқеа ерига одамлар келиб, уни жон талвасасида топишди ва: “Сенга ким зарба берди?” деб сўрашди. У: “Амр ибн Умайя”, дея жон таслим этди. Кейин одамлар унинг жасадини кўтариб кетишди.\nШеригимга: “Кечгача омон қолмаймиз!” дедим. Кеч тушиши билан Мадинага қайтиб кетдик. Йўлда Ҳубайб ибн Адий осилган хочни қўриқлаётган соқчилар ёнидан ўтдик. Улардан бири: “Агар Амр ибн Умайя Мадинада бўлмаганида, “манави юриб келаётган одам у”, деган бўлардим”, деди. Шунда мен тўғри келиб хочни олиб қочдим. Қўриқчилар ҳам ортимиздан югуришди. Сўнг ёғочни (бир жойда) қолдириб кетдим. Аллоҳ уни мушриклардан асради».\nРасулуллоҳ соллаллоҳу алайҳи ва саллам Амр ибн Умайя Замрий розияллоҳу анҳуни иккита мактуб билан Нажоший ҳузурига юбордилар. Хатларнинг бирида Пайғамбаримиз алайҳиссалом Нажошийга ўзларини Умму Ҳабиба (Абу Суфённинг қизи Рамла)га уйлантириб қўйиши ҳақида ёзган эдилар. Иккинчисида эса унинг ҳузурида қолган саҳобаларни юртларига қайтариб юборишини сўрагандилар. Нажоший у зот алайҳиссаломни Умму Ҳабибага уйлантириб қўйди ва саҳобаларни икки кемага миндириб юборди.\nВафоти: Амр ибн Умайя Замрий розияллоҳу анҳу Мадинаи мунавварада, ҳижрий 60-йилдан олдинроқ, Муовия ибн Абу Суфённинг халифалик даврида оламдан ўтди.\n“Исоба фий тамйизис саҳоба”, “Усдул ғоба фий маърифатис саҳоба”, “Истийъоб,\nТабақотул Кубро”, “Сияру аъломин нубало”, “Ас-сийра ал-ҳалабия” асарлари асосида\n“Кўкалдош” ўрта махсус билим юрти 4-курс талабаси\nСардорхон САНЖАРХОН ўғли таржимаси\nАллоҳ таолонинг бандаларига яқин неъмати…\nҲозир вақтда баъзан нолиш оҳангидаги фикрлар ёки карантин даврини ҳазил-мазах …\nЖинлар инсонларга зарар бера оладими?\nШайх Абу Бакр ал-Жазоирий айтади: «Албатта жиннинг инсонга озор бериши самъий …\n❗1⃣. 1 апрель – алдаш куни. Алдаш – ёлғончилик, каззоблик, …\nТарбияда ташқаридан бўладиган салбий таъсир энг катта хатардир. Чунки фарзандга …\nАСРНИНГ УЧИНЧИ КАТТА ЗАРБАСИ\nЁХУД КОРОНАВИРУСДАН КЕЙИН ДУНЁ ҚАНДАЙ МУАММОЛАРГА ДУЧ КЕЛИШИ МУМКИН? …\nАллоҳ таоло Расулуллоҳ (соллаллоҳу алайҳи ва саллам) учун дарахтни сўзлатгани\nМаъндан ривоят қилинади. Отамдан эшитдим: Масруқдан: “Жинлар Қуръон тинглаган кечада …


22:20 / 25.05.2017\nМисрнинг Қоҳира суди мамлакатнинг собиқ президенти Ҳусни Муборак оиласининг унга тегишли активлардан тақиқловни олиш талаби билдирилган даъво аризасини рад этди. Судьялар мамлакат адлия вазири ва бош прокурорининг Муборак оиласига тегишли молиявий воситаларга тақиқлов қўйиш қарорини қонуний деб топдилар.\n2017 йил март ойида судга Ҳусни Муборак ва унинг ўғиллари Жамол ва Аъло томондан даъво аризаси берилган. Улар клиринг компанияларидан биридаги ўз оилаларига тегишли 62 млн миср фунтига (3,4 млн доллар) тенг акцияларнинг қайтарилишини талаб қилмоқдалар. Муборак оиласининг акцияларига тақиқлов қўйиш ҳақидаги қарор жорий йилнинг январида Қоҳира прокуратураси томондан қабул қилинган.\nСобиқ президент Миср кассация суди томондан намойишчиларнинг ўлимига алоқадорлик иши бўйича оқланган. Кейинроқ Муборак охирги уч йил давомида ҳибсда бўлган Қоҳирадаги госпитални тарк этган ва ҳозирда пойтахт туманларидан бирида яшамоқда.\nМуборак оқланганига қарамасдан, унга, унинг оиласига ва яқин қариндошларига ҳали ҳам Миср ва хориждаги ҳисоб рақамларидаги маблағлардан ва кўчмас мулкдан фойдаланиш тақиқланган.\nШунингдек, Швейцариядаги банклардаги ҳисоб рақамларга Муборак, унинг қариндошлари ва унга яқин одамлар томондан ўтказилган 430 млн франкка тақиқлов солинган. Ушбу маблағларнинг келиб чиқиши бўйича ҳали ҳам тергов олиб борилмоқда.\nтақиқлов Ҳусни Муборак маблағлар


15 январ куни суд томонидан белгиланган жариманинг навбатдаги қисми тўланиши лозим бўлган, аммо ширкатнинг Ўзбекистондаги ҳисоб рақамида пул қолмагани боис¸ бу талабни бажара олмаган.\nМТС ширкатига яқин манбаларнинг Россия матбуотига билдиришича, "Ўздунробита" ҳисоб рақамида пул тугаганидан сўнг суд белгиланган молиявий даъвони қондириш мақсадида компаниянинг операторлик қурилмаларини мусодара қилиш тўғрисида қарор қабул қилиши мумкин.\n- Бир хатони икки марта такрорламаслик учун биз бу қайтишнинг ҳуқуқий асосларини мустаҳкамлашга ҳаракат қиламиз, бу бир неча ойлик иш, деган эди ўз баёнотида Евтушенков жумладан.\nБу музокаралар ҳақида матбуотга хабар сиздирган "Система" корпорациясидаги манбалар, компания "Ўздунробита"га ёзилган тўловлар миқдорини камайтиришга уринаётгани ҳақида маълум қилганди. "Ўздунробита"нинг 16 январ куни ўзини банкрот деб эълон қилиши бу музокараларнинг самара бермагани ифодаси бўлиши мумкин.\nБошқа томондан, кузатувчиларга кўра, МТСнинг Марказий Осиёда ишлаш бўйича бой ва мураккаб тажрибасидан келиб чиқиб, "Ўздунробита" ускуналарининг мусодара қилиниши ёки сотилиши ушбу воқеалар ривожидаги сўнгги нуқта бўлмаслиги ҳам мумкин. Зотан, МТС 2010 йилда Туркманистондаги фаолиятини тўхтатишга мажбур бўлган, бироқ 2012 йилнинг ёзида фаолиятини қайта тиклаш бўйича Туркманистон ҳукумати билан келишувга эришган эди.


Блэр Британия Американинг лайчаси эмаслигини таъкидлади.\nАкрам Файзулло Британия Бош Вазири Тони Блэр Америка билан биргаликда Ироққа бостириб кириш ҳақида қарор берганидан ҳали ҳам пушаймон эмаслигини айтди. Сешанба куни ҳукмрон “Меҳнат” партиясининг йиллик йиғилишида чиқиш қилган Блэр, ўзининг нима учун Қўшма Штатларнинг энг яқин иттифоқдоши эканини қуйидагича тушунтирди:\n“Нима учун мен у ерда бир томонда Америка билан, бошқа ëнда эса Европа томонида туриб жанг қилаяпман. Чунки Америка ва Европа бир-бири билан ҳамкорлик қилмас экан, терроризмни мағлубиятга учратиб бўлмайди. Яна шуни очиқ айтмоқчиманки, мен Американинг бир томонлама ҳаракат қилишидан эмас, балки Американинг яккаланиб қолишидан чўчийман”, - деди Блэр. У Ироқ уруши миллионлаб одам эътирозига сабаб бўлган бўлса-да, мамлакатдаги ҳозирги вазият Саддам Ҳусайн давридагига нисбатан анча яхши эканини таъкидлади.\n“Биз Милошевич ҳокимиятдан ағдарилганига, Толиблар ҳокимиятдан четлаштирилганига ëки Сиерра-Леон озод қилинганига афусланмаймиз. Демоқчиманки, келишмовчиликларга қарамай, Ироқ Саддамсиз яхшироқ мамлакат бўлди”, - деди Блэр.\nБлэр, Ироқ урушини бошлашга асосий сабаб қилиб кўрсатилган оммавий қирғин қуролларининг ҳали ҳам топилмагани ва Ироқ билан боғлиқ бошқа қатор муаммолар туфайли, шу кунларда кескин танқидларга учрамоқда.\nБритания Бош Вазири сешанба кунги чиқишида Буш маъмурияти сиëсатини кўр-кўрона қўлламаëтгани ва бунинг ортида аввалбор Британия миллий манфаатларини ҳимоя қилишдек муҳим вазифа ëтганига алоҳида урғу берди:\n“Айтайлик, террорчилар 11 сентябрдагидек ëки ундан ҳам даҳшатлироқ ҳужумларни содир этишди, айтайлик улар кимëвий, биологик ëки ядровий қуролларга эга бўлишди. Хўш, унда нима бўлади? Ва агар бу 21 аср таҳдиди бўлса, Британия бунга қарши курашиши керак, биз буни Американинг лайчаси бўлганимиз учун эмас, балки Британия хавфсизлиги учун қилишимиз лозим”, - деди Блэр.\nБритания “Меҳнат” партиясининг йиллик йиғилишида қатнашган делегатларнинг аксарияти кутилмаганда Блэр чиқишига нисбатан ижобий муносабат билдиришди. Британия сиëсатчилари ва матбуоти муносабати ҳам, умуман олганда ижобий бўлди.\nАммо Лондондаги “Economist Intelligence Unit” тадқиқот маркази таҳлилчиси Чарлз Женкинс Блэр олдида ҳали амалга ошириши лозим кўп ишлар турганини айтади:\n“Албатта, Тони Блэр авваламбор партия қурултойида қатнашаëтган делегатларнинг аксариятини ўз сиëсатига ишонтириши керак. Мунозаралар давом этаëтгани туфайли, унинг бунга эриша олган-олмаганини айтиш қийин. Аммо у агар ҳокимиятда қолишни истаса, бутун мамлакатни ўзига ишонтириши лозим, мамлакатдаги жуда кўп одамлар эса ҳукумат сиëсатидан норозидирлар”, - дейди таҳлилчи Чарлз Женкинс.\nКузатувчилар фикрича, агар Блэр, айниқса, Ироқ билан боғлиқ муаммолар юзасидан кескин чора-тадбирлар кўрмаса ва кўпчилик британияликларнинг ишончини қозона олмаса, унинг сиëсий истиқболи жиддий хавф остида қолиши мумкин.


10 ёшга ёшаришга ёрдам берадиган 6 та лайфхак - Daryo\n08:59, 06.08.2020 28265\n10 ёшга ёшаришга ёрдам берадиган 6 та лайфхак\nЁшга ёш қўшувчи 5-10 йилни олиб ташлаш ҳар кимнинг ҳам орзуси бўлса керак. Улар рўёбга чиқиши учун пардозга бир нечта оддий ўзгартиришлар киритилса бас!\nПардозда рангдан фойдаланиш керак\nЮзни пардозлашдан аввал унга бироз ранг бериш майда ажинларни беркитади, тери қатламини юмшатади ва унинг текис кўринишга олиб келади. Агар юз чизиғини ёки рангини ўзгартириш керак бўлса, бироз рангдоридан фойдаланган маъқул. Агар мақсад ажинларни беркитиш бўлса, бунинг учун тери рангдагисини ишлатиш керак.\nХайлайтерни қандай ишлатиш керак?\nАгар хайлайтердан тўғри фойдаланилса, кўзнинг ташқи бурчаги визуал даражада кўтарилади. Албатта, бу ҳолат ёшни яширишга ёрдам беради. Ушбу воситани қошнинг пастки қисмида ички бурчакдан ташқи бурчакка қараб суртиш керак. Шунингдек, яноқ соҳаси ҳамда бурун қисмига ҳам хайлайтердан оро берилса, аёл жозибадорлиги янада ортади.\nҚора тушми ёки кўк?\nЭшитилганда ғалати туюлиши мумкин, аммо кўк киприклар оқ рангни янада тиниқлаштиради, кўзни порлоқ кўрсатади. Бу эса ёшликнинг энг муҳим белгисидир.\nТирноқнинг шакли ҳам муҳим\nТирноқларни маникюр қилдирганда, уларга бодом шаклини берган афзал. Сабаби ушбу шакл қўлларни узунчоқ ҳам навқирон қилиб кўрсатади. Шунингдек, бўёқнинг ранги танага мос тушиши керак.\nТурмак устида ишлаш керак\nАгар сочлар текис бўлса, унда паст кесиш керак. Бу орқали пешонадаги ажинлар яширилади ва юзни бироз ёшартиради. Сочлар жингалак бўлса, каскад услубида кесиш керак. Сабаби бу турмак сочни янада қалин кўрсатади.\nСочга жило бериш керак\nЁшликнинг яна бир белгиси – сочларнинг жилоланиши. Агар табиий йўл билан бунга эришилмаса, қуруқ сочлар учун махсус мойлар мавжуд. Улар нафақат чирой беради, балки соғлик учун ҳам фойдалидир.\nИлк ажинлар пайдо бўлганида юз териси парваришида эътибор қаратилиши керак бўлган жиҳатлар\nЭрта ажин тушишига сабаб бўлувчи кундалик одатлар\n10:00 Бугун 1704\n09:52 Бугун 5492\n09:31 Бугун 3019\nАҚШ суди Трампнинг TikTok’ни юклаб олишни тақиқловчи фармонига вақтинча тўсиқ қўйди\n09:10 Бугун 3406\nЎзбекистонлик журналистлар Тожикистон телевидениеси фаолияти билан танишди (фото)\n11:23, 27.09.2020 139624\n22:40, 27.09.2020 107932\n23:44, 27.09.2020 104630\n19:13, 27.09.2020 103311


Giovane Gentile – Италия ва Туркиядан келтирилган юқори сифатли кийимлар\nЖамият 18:15 / 06.12.2018 9721\nФото: Giovane Gentile\nАзиз юртдошлар, сизларни мамлакатимизда янги очилган “Giovane Gentile”филиалига таклиф этамиз. Ушбу дўконда сиз Италия ва Туркиядан келтирилган юқори сифатли кийимларни топишингиз мумкин. Сизга нафақат классик, балки Smart-Casual вa Business-Casual услубидаги кийимларни ҳам таклиф этамиз.\nУшбу дўкон Ўзбекистондаги кўп йиллик тажрибадан келиб чиққан ҳолда ва мижозларнинг талабларини инобатга олган ҳолда биргина “Giovane Gentile” брэнди эмас балки, бир нечта машҳур брэндлардан ташкил топган коллекцияга эгадир. Мисол учун Sergio Barone, Daniel Tissu, Emilio Guido, Stefano Maretti ва бошқа брэндларнинг энг сара «Янги куз-қиш 2018-2019 коллекцияси» тўпламидан ташкил топган.\nМисол учун «Sergio Barone» брэнди Ўзбекистонга илк бор кириб келди ва у Туркиянинг етакчи фабрикасида Италия матоларидан тайёрланади. Sergio Barone кийимлари асосан Европа ва Канададаги истеъмолчиларга экспорт қилинади ва ўз мижозларига эга бўлган брэнддир. Ўзбекистондаги истеъмолчиларнинг ҳам талабларига сифат ва нарх уйғунлиги билан маъқул келади деган умиддамиз.\nЯнги дўконимиз мижозларимизга уйғунлик яратиш учун, шаҳарнинг марказида жойлашган бўлиб, юқори даражада хизмат кўрсатиш учун барча шарт-шароитларга эга.\nМижозларимизга янада маъқул келиши учун “MAGIC WEEKEND” акцияси ўтказиляпти. Ушбу акцияда баъзи молларни -50% гача чегирмада олишингиз мумкин. Шошилинг, акция фақатгина 7 – 9 декабрь кунлари бўлиб ўтади. Бизнинг иш вақтимиз эрталаб соат 10:00 дан тунги соат 22:00 гача.\n— Kun.uz (@KunUzNews) December 6, 2018\nБизнинг телеграм ботимизга аъзо бўлинг: @GGMinor_bot\nМанзил: Амир Темур кўчаси, 2 уй.\nМўлжал: Orient Finans Business марказининг қарама қаршисида (Эски Қозоғистон кинотеатри).\nТелефонлар: +998 71 234 71 63, +998 95 194 21 24 +998 97 429 29 75


Қашқадарёдан 36,9 минг АҚШ долларилик қайта ишланган “Брокколи” карами Россияга экспорт қилинди\nҚашқадарёдан 36,9 минг АҚШ ...\nАлбатта бу натижаларга миришкор деҳқонларнинг тинимсиз меҳнати ва изланишлари, қолаверса мамлакатимизда бу соҳа вакилларига яратилган қулай иш муҳити оқибатида эришилмоқда.\nВоҳанинг Яккабоғ тумани деҳқонлари ҳам юртимизда яратилган барча шарт-шароитлардан унумли фойдаланмоқда.\nАҳамиятли томонидан шу заминда етиштирилган маҳсулотлар ички бозорларни тўйинтириш баробарида, маҳаллий тадбиркорлар томонидан қайта ишланиб, чет давлатларга экспортга ҳам жўнатилмоқда.\n“Шарофат она қахрамон қизи” хусусий корхонаси мутасаддилари ана шундай ишбилармон тадбиркорлардан бири ҳисобланади.\nДеҳқончилик, ишлаб чиқариш, маҳсулотларни сақлаш ва қайта ишлаш каби кўплаб фаолиятлар билан шуғулланувчи замонамиз қаҳрамони тадбиркор Анзур Нормуродов айни кунда мамлакатимиз экспорт ҳажмини оширишга ўзининг муносиб ҳиссасини қўшмоқда.\nТадбиркор ўзига қарашли боғларда қатор ораларида етиштирилган “Брокколи” карам маҳсулотини дастлаб буғда парлантириб, сўнг музлатган ҳолда Россия Федерациясига экспортга жўнатмоқда.\n- Мунтазам равишда экспорт фаолияти билан шуғулланамиз дейди, - “Шарофат она қахрамон қизи” хусусий корхонаси божхона ишлари бўйича вакили Шерзод Шеров. – Россиялик ҳамкорларимиз билан 1000 тонна қайта ишланган “Брокколи” карам маҳсулотларини етказиш бўйича келишувлар имзолаганмиз. Корхонамизда ишлар қизғин олиб борилмоқда. Маҳсулотларни сифатига ва қадоқланишига алоҳида эътибор қаратаяпмиз. Ҳозирги кунда 25 нафар маҳаллий хотин-қиз ва ёшлар айнан шу маҳсулотларни тайёрлаш билан банд. Ишчи ходимларга барча шарт-шароитларни яратганмиз.\nЖорий йилнинг ўтган даври мобайнида, ушбу корхона томонидан 36,9 минг АҚШ долларилик қайта ишланган “Брокколи” карам маҳсулоти Россия Федерациясига экспортга жўнатилди. Экспорт учун тақдим этилган божхона юк декларациялари “яшил” ва “сариқ” йўлаклар орқали қисқа 10-20 дақиқа ичида божхона расмийлаштирувидан ўтказиб берилди.\nҚувонарлиси, бу каби маҳсулотларга четда харидор кўп. Корхона томонидан келгусида гулкарам ва ошқовоқни қайта ишлаб экспортга жўнатиш бўйича ишлар олиб борилмоқда.\nШуни алоҳида таъкидлаш жоизки, бошқарманинг “Насаф” ташқи иқтисодий божхона пости ходимлари томонидан “Божхоначи – тадбиркорга кўмакчи” шиори остида экспортга расмийлаштирилган маҳсулотларни белгиланган манзилига ҳеч бир тўсиқсиз етиб бориши юзасидан экспортёр корхона вакили билан доимий ҳамкорлик ўрнатилган.


Қозоғистонда “низо қўзғаш” ва “терроризм тарғиботи”да айбланганлар етти йил қамоққа ҳукм қилинди\n«Терроризм тарғиботи» ва «низо қўзғаш»да айбланган 41 ёшли Жулдизбек Таурбеков етти йил муддатга қамоққа ҳукм қилинди, у жазони ўрта хавфсизлик муассаси (умумий режимли колония)да ўтайди.\nОлмали туман суди судьяси Қайрат Иманкулов 6 январь куни ҳукмни ўқир экан Таурбековнинг саломатлигини эътиборга олган ҳолда – судланувчига юрак хасталиги борасида ташхис қўйилган – у ҳукмни ўтирган ҳолда тинглашига рухсат берди.\nСудьянинг тушунтиришича, етти йиллик муддат – бу каби ҳуқуқ бузилишлари учун бериладиган энг кам жазодир. Судьянинг қўшимча қилишича, ҳукм кучга кирганидан сўнг Таурбеков саломатлиги туфайли жазони ўташдан озод қилиниши бўйича ариза бериши мумкин.\nИш материалларига кўра, Қозоғистоннинг турли минтақаларида яшовчи тўққиз киши, WhatsApp мессенжери орқали мулоқот қилишар экан, «диний мавзуларни фаол муҳокама қилишган... атайлаб радикаль фикрларни айтишган, шу тариқа терроризмни тарғиб қилишган ва диний низо қўзғаган». Мазкур ишнинг тўққиз нафар фигурантларининг ҳаммаси 2018 йилнинг октябрь ойи сўнгида ҳибсга олинган. Жараёнда уларнинг ҳаммаси ўзларига нисбатан қўйилган айблар сохта эканлигини айтиб, инкор қилишган.\nТомонларнинг эшитувлари вақтида ва сўнги сўз олган Таурбеков баёнот бериб, қўйилган айбловга рози эмаслигини билдирди. Унинг онаси ва жамоат ҳимоячиси Асемгуль Жаугашеванинг айтишича, ўғлини ҳибсда ушлаб турилиши унга нисбатан ўлим жазоси чиқарилиши билан тенгдир, чунки юраги жиддий хаста бўлмиш ўғлининг қамоқда ушлаб турилиши унга жисмоний хавф туғдириши мумкин.\nАвгуст ойида Қозоғистон ҳуқуқ ҳимоячилари ҳукм қилинган саккиз нафар маҳбусни виждон эркинлиги бўйича таъқиб қилинаётганлар рўйхатига киритди.


Жорий йилнинг октябридан Петербургда Ўзбекистон, Тожикистон ва Қирғизистондан келган меҳнат муҳожирлари фарзандларини мактабларга жойлаштиришга кўмаклашиш лойиҳаси ишга тушди.\n“Петербург болалари” кўнгиллилар лойиҳасига Марказий осиёлик мигрантларга кўмаклашиш жамғармаси ҳам қўшилди.\n“Болаларни рус тилини ўргатувчи дарсларга ёздириб қўйиш учун муҳожирлардан ҳеч нарса талаб қилинмайди”, дейди лойиҳа тўғрисида Озодликка гапириб берган Даниил Любаров.\nУ шу вақтга қадар кўнгилли равишда мигрантларнинг фарзандларига рус тилини ўргатиш бўйича олиб борилаётган лойиҳа ташаббусчиси эди.\n- Биздан ёрдам олиш учун ҳеч нарсанинг кераги йўқ: келинг ва биз ёрдам берамиз, бу биринчидан. Болаларингизнинг рус тили дарсларига қатнаши учун ҳам фақат келсангиз бўлди, бошқа ҳеч нарса талаб қилинмайди. Лекин болалар мактабга қатнаши керак.\nБундай болаларни мактабга жойлаштириш учун эса, афсуски, бироз қоғозбозликликдан иборат тўсиқлардан ўтишга тўғри келади.Чунки Питернинг айрим туманларида мигрантларнинг фарзандларини мактабга жойлаштириш осон кечади, бошқаларида жуда мураккаб. Нима бўлганда ҳам биз бундай болаларни кўчада қолдирмасликка ҳаракат қиламиз, деди кўнгиллилар гуруҳи раҳбари Даниил Любаров.\nЛюбаров 2012 йилнинг баҳоридан бошлаб муҳожирларнинг фарзандларини рус тили ва маданиятига ўргатиш бўйича бошлаган лойиҳа иштирокчилари сафи кенгайиб бораётганини айтди.\nАввалига ўқув дарслари 2 кичик гуруҳда бошланган бўлса, ҳозир шаҳарнинг турли туманларида очилган бундай синфлар сони 6 тага етган.\n“Петербург болалари” лойиҳаси раҳбарининг Озодликка билдиришича, бугунги кунда 40дан зиёд кўнгилли петербургликлар доимий равишда бу лойиҳада иштирок этиб келмоқда.\nМарказий осиёлик, хусусан, ўзбекистонлик муҳожирлар фарзандларини мактабга жойлаштириш ташаббуси Марказий осиёлик мигрантларга кўмаклашиш жамғармаси ёрдамида амалга ошмоқда.\n(Суратлар Александра Рошчина томонидан тақдим этилди)\nМарказий осиёлик мигрантларга кўмаклашиш жамғармаси раиси, айни пайтда ўзбек тилида чоп этиладиган “Турон” газетаси бош муҳаррири Маҳмуд Маматмўминов болаларни Санкт-Петербург мактабларига жойлаштириш учун энг аввало, ота-она қонуний қайддан ўтган бўлиши кераклигини айтмоқда.\nШунингдек, у муҳожирлар болаларини мактабга қабул қилиш учун пул талаб қилингани ҳақидаги гапларга ҳам ишонмаслигини айтди.\n- Фақат баъзи инсонлар айрим тўсиқларга учраб: “Ҳа, бизнинг болаларни ўқитишнинг иложи йўқ экан”, деган ўйга бораётган бўлиши мумкин. Лекин шу инсонлар бу ерда легал яшаяптими йўқми– ана шунда масала! Документлари жойида бўлиб, ўзлари шу ерда қонуний юрган бўлса - бу одамлар ҳеч нарсадан қўрқмайди.\nЎқитиш курслари, марказлари бор ёки бўлмаса, районога бориб: “Мен болам билан мана шу ерда яшайман, мана менинг ҳужжатларим”, деб кўрсатса, шу ҳудуддаги бўш мактабларга направление ёзиб беришади. Барча муаммо уларнинг қонуний яшаётгани ёки яшамаётганига бориб тақалади, деди жамғарма раиси Маҳмуд Маматмўминов.\nМуҳаррирнинг фикрича, агар Россияда вақтинчалик қайдда турган ота-она жой етишмагани туфайли бирор мактабга боласини жойлаштира олмаган бўлса, қўшни мактабларга мурожаат қилиши зарур.\nУндан ташқари, Россияда мигрантлар фарзандларининг мақоми тегишли қонунларда белгиланмагани сабабли, ота-оналар ҳар 90 кунда болаларининг қонуний мақомини тасдиқлаб туриши зарур.\n- Ота-она мактабга ўқишга берган боласининг вақтинчалик яшаши учун берилган рухсатномани янгилаб туриши керак. Чунки, Россия қонунчилигида “мигрантнинг боласи келиб ўқийди” деган тушунча кўрсатилмаган.\nШунинг учун ҳар 3 ойда фарзандини бир бор Россиядан чиқариб, яна қайта олиб кирса, бемалол ўқийверади. Бу масалаларда кимда саволлари бўлса, “Турон” газетамизга ёки жамғарма юристларига мурожаат қилиши мумкин, деди Озодлик билан суҳбатлашган Марказий осиёлик мигрантларга кўмаклашиш жамғармаси раиси Маҳмуд Маматмўминов.\nЭслатиб ўтамиз, 2012 йилнинг август ойидан Санкт-Петербургда нодавлат-нотижорат “Марказий осиёлик мигрантларга кўмаклашиш жамғармаси” иш бошлади. Жамғарма мутахассислари шаҳарда яшаб меҳнат қилаётган мигрантларга турли масалалар бўйича бепул ёрдам кўрсатиб келмоқда.


01.11.2020 – КУН УЗ\nГлавная / 2020 / November / 01\nАрхивы за день : 01.11.2020\n«Биздан гўнг ҳиди келяпти» — Сенатор тезак ёқаётган онахоннинг илтимоси ҳақида гапирди\n01.11.2020\tЖамият Comments Off on «Биздан гўнг ҳиди келяпти» — Сенатор тезак ёқаётган онахоннинг илтимоси ҳақида гапирди\n«Ҳудудгазтаъминот» сенаторлар танқидига учради. Бош вазир ўринбосари Сенатга чақирилади. Фото: Олий Мажлис Сенат ахборот хизмати 30 октябрь куни Олий Мажлис Сенатининг Мудофаа ва хавфсизлик масалалари қўмитаси мажлиси бўлиб ўтди. Унда табиий газ қувурлари тизимининг ҳолати юзасидан Вазирлар Маҳкамасига юборилган парламент сўрови натижалари муҳокама қилинди. Мажлисда Сенатнинг Мудофаа ва хавфсизлик масалалари …\n01.11.2020\tИқтисодиёт Comments Off on «UzAuto Motors» ишида суд қарори қабул қилинди\n30 октябрь куни «UzAuto Motors» иши бўйича суднинг ҳал қилув қарори қабул қилинди. Жамоатчилик ушбу қарордан таажжубини билдирмади. Суд мажлиси эса янада қизиқарли муҳокамага бой ўтди. Тошкент шаҳар маъмурий судида «UzAuto Motors» АЖнинг Ўзбекистон Республикаси Монополияга қарши курашиш қўмитаси махсус комиссиясининг 2020 йил 19 августдаги қарорини ҳақиқий эмас деб топиш тўғрисидаги шикоят аризасини кўриб …


Қашқадарё вилояти Чироқчи туманидаги Ибн Сино номли умумтаълим мактабининг орқасидаги кўчадан янги туғилган чақалоқнинг итлар ғажиб ташлаган мурдаси топилган.\nБу ҳақда хабар берган чироқчилик манбага кўра, воқеа 20 октябрь куни кечаси содир бўлган:\n“Кеча мактаб орқасидан уч кунлик чақалоқнинг мурдаси топилди. Ўшани кимдир туғиб кечаси кўчага ташлаб кетган. Кейин уни дайди итлар ғажиб ташлаган. Кўрган одамларнинг айтишларича, болачани фақат боши билан қўлчалари қолган экан. Бу ваҳшийликдан бутун Чироқчи даҳшатга тушди”, дейди манба.\n“Ҳақиқатан ҳам ўша чақалоқни итлар ғажиб ташлаган. Танасининг бир қанча аъзолари йўқ. Суд-тиббий экспертизаси бу чақалоқнинг етти ойлик бўлиб туғилганини тасдиқлади. Чақалоқнинг ДНК анализлари олиниб, текширишга юборилган. Ички ишлар ходимлари боланинг онасини қидираяпти”, деди мулозим.\nЧироқчи туманидаги мактаблардан бирида ишлайдиган ўқитувчининг айтишича, айни пайтда бутун Чироқчи милицияси оёққа турган:\n“Кечадан буён мактаб атрофи тревога бўлиб ётибди. ГАИлар ҳар битта машинани тўхтатиб текшираяпти. Одамларнинг айтишларича, турмушга чиқмаган қайсидир қиз ҳомиласини етти ойликда туғиб ташлаб кетган бўлиши мумкин”, деди ўқитувчи.\nЎзбекистонда никоҳсиз ҳомиладор бўлиб қолган қизларнинг жамоатчилик реакциясидан қўрқиб¸ ўз чақалоғини ўлдириш ҳолатлари учраб туради.\nХусусан¸ жорий илнинг 16 июль куни Хоразм вилоятининг Шовот туманида 19 яшар қиз туққан чақалоғини молхонага ташлаб кетган ва бир неча соатдан кейин топилган чақалоқ касалхонада жон берган эди.


Шавкат Мирзиёев қасамёд маросими\n"Ўз аравасини ўзи тортсин...."\n14 декабрь куни Ўзбекистон Президенти сифатида қасамёдга келтирилган Шавкат Мирзиёев давлат ва бошқарув органларидаги кадрлар сиёсатини танқид қилди (“Халқ сўзи”, 15 декабрь). “Бир идорани қарасангиз, юзлаб одам номига ишлаб ўтирибди. Бошқа идорани қарасангиз, иш кўп, вазифа кўп, лекин ишлайдиган одам, кадр етишмайди. Бундай нотўғри иш тақсимотига мутлақо чек қўйишнинг вақти етди. Ҳар бир давлат хизматчиси ўзининг бурчи ва мажбуриятини аниқ-равшан билиши, содда қилиб айтганда, ўз аравасини ўзи тортиши лозим” деди Ш.Мирзиёев Олий Мажлис палаталарининг қўшма мажлисидаги нутқида. Президентга кўра, кадрлар билан ишлашнинг бутун тизимини такомиллаштириш, замонавий тафаккурга эга раҳбарлар ва мансабдорларнинг янги таркибини шакллантириш лозим. Шу билан бирга, янги давлат раҳбари чиқишида Иқтисодиёт вазирлиги, Молия вазирлиги, Ташқи иқтисодий алоқалар, инвестициялар ва савдо вазирлиги, Хусусийлаштириш, монополиядан чиқариш ва рақобатни ривожлантириш давлат қўмитаси, божхона, банк тизими ва бошқа идоралар фаолиятини тубдан яхшилаш вақти келгани таъкидланган.\nКун совиши билан вилоятларда кўмир нархи 6 бараварга қимматлади\nКўмир чайқовчилар қўлига ўтиб кетмоқда\nҲаво ҳарорати пасайиши билан вилоятларда кўмирнинг қадри олтинга тенглашмоқда, талаб кучли эканидан фойдаланиб чайқовчилар кўмирни ўзи истаган нархда пулламоқда (“Оила даврасида”, 15 декабрь). “Ўзбеккўмир” ширкатининг Маҳсулот сотиш ва маркетинг бўйича директори Носир Умаровга кўра, жорий куз-қиш мавсумида Молия вазирлиги томонидан бир тонна кўмир баҳоси 146 минг 400 сўм этиб белгиланган. Вилоят бозорларида эса кўмир илиқ кунларда 700-750 минг сўмдан сотилмоқда. Совуқ тушиши билан қаттиқ ёқилғининг тоннаси 900 минг сўмга кўтарилмоқда. “Хўш, кўмирни бу нархда сотаётган ким? Олибсотарми ёки тадбиркор? Нима учун у қаттиқ ёқилғини истаган нархда эмин-эркин сотиб юрибди? Нега унга нисбатан ҳеч қандай чора кўрилмаяпти? Ёки бунда биз билмайдиган бошқа бирор сабаб борми?” дея мутасаддиларни саволга тутади газета.\nБошоқли дон экишда масъулиятсизликка йўл қўйган вилоят ҳокими ўринбосарлари жазоланади\n2017 йил ҳосили учун бошоқли дон экинларини экиш ишига масъулиятсизлик билан ёндашган Тошкент, Сурхондарё, Сирдарё, Қашқадарё, Андижон ва Бухоро вилояти ҳокимларининг ўринбосарларига маъмурий жавобгарлик тўғрисида иш қўзғатилди (“Ҳуқуқ”, 2016 йил 49-сон). Умуман, етарли назорат ўрнатилмагани сабаб республика бўйича 8,6 минг гектар ер майдонига сифатсиз бошоқли дон экилишига йўл қўйилган. Прокуратура органлари бу борада қўшиб ёзишларни ҳам фош этган. Масалан, Сурхондарё вилояти ер ресурслари ва давлат кадастри бошқармаси 2016 йил 2 ноябрь ҳолатига 86,7 гектар майдонга ғалла экилгани ҳақида ҳисобот берган, текширувда эса 2,1 гектар майдонга ғалла экилмагани аниқланган.\n“Ўзбекистон тарихи” дарслигида Форобийнинг туғилган йили 330 йилга хато кўрсатилган\nЎзбекистонда тарих фани бўйича чоп этилган дарсликларда қатор чалкашлик ва хатолар борлиги маълум бўлди (“Даракчи”, 15 декабрь). Масалан, 7-cинфлар учун “Ўзбекистон тарихи” дарслигида (муаллиф А.Муҳаммаджонов) аллома Абу Наср Форобий 873 йилда туғилган деб кўрсатилган бўлса, худди шу дарсликнинг русча нашрида 1203 йил қайд этилган. 8-cинф “Ўзбекистон тарихи” дарслигида (муаллифлар Қ.Усмонов, У.Жўраев, Н.Норқулов) Бухорода манғитлар сулоласи 1753 йилда ҳокимиятга келгани ёзилган бўлса, 9-cинф дарслигида (муаллифлар С.Тиллабоев, А.Замонов) 1756 йил битилган. Ёки 8-cинф дарслиги муаллифлари қорақалпоқларнинг илк ёзма асарлари XVIII асрда юзага келган деб ҳисобласа, 9-синф дарслиги муаллифлари XIX аср деб билади. Газетага кўра, бу каби хатолар жаҳон тарихи дарсликларида ҳам талайгина. Чалкашликлар китобларнинг янги нашрида ҳам тузатилмай қолмоқда.\nТошкентдаги кўп қаватли хонадондан илон чиқди, энди тимсоҳ чиқмаса эди!..\nБир илонча изидан\nТошкент шаҳри Яшнобод тумани Фазогир маҳалласидаги кўп қаватли уйда яшовчи фуқаро Озода Диёрованинг уйидан икки бора илон чиқди (“Ҳуррият”, 14 декабрь). Норасида фарзандини катта қилаётган аёл ҳожатхонадан чиққан илонларни ўлдиришга муваффақ бўлган. Хавфли жониворлар кўп қаватли уйнинг сув босган ертўласига ин қурган. “Ертўлага кирарканмиз, бир қарашдаёқ муаммонинг моҳиятини англадик. Ҳаммаёқ захлаб кетган. Узун ва қоронғи йўлаклардан юрарканмиз, ахлату балчиққа дуч келамиз... Бундай аҳволни кўриб, бу манзилга ҳадемай тимсоҳлар ҳам “ташриф буюрса” ажаб эмас деган фикрга келдик!” дея киноя қилади газета. Ўрганиш жараёнида кўп қаватли уйнинг иситиш тизими ҳам яхши ишласлиги аниқланган.\nЎзбекистонда олимлар қоғоз тайёрлашнинг янги усулини яратди\nҚоғоз тайёрлашнинг яни услуби\nЎзбекистонлик олимлар қоғоз тайёрларнинг янги таркибини яратди. Мазкур ихтиро целлюлоза қоғоз саноатида ишлатилади. Бу ҳақда бир қатор матбуот нашрлари Республика интеллектуал мулк агентлигига асосланиб хабар берган. Ихтиронинг асосий вазифаси сифат кўрсаткичлари юқори бўлган қоғоз тайёрлаш учун таркиб ишлаб чиқиш ва олинаётган қоғоз нархини арзонлаштиришдан иборат. Мазкур янги усул учун ҳаммуаллифлар – М.Муродов, Б.Ҳодиев, С.Туробжонов, Г.Раҳмонбердиев, Ю.Содиқов ва М.Касимовларга патент берилган.


Мақоладан сўнг: Учтепадаги мактаб кўчирилиши нега чўзилди? | Qalampir.uz\nМақоладан сўнг: Учтепадаги мактаб кўчирилиши нега чўзилди?\nТаҳлил\t04 Декабрь 2019 14:47 3461\nБир неча кун муқаддам, пойтахт Тошкентнинг Учтепа тумани, “Кўксарой” маҳалласида жойлашган 297-умумий таълим мактабида иситиш тизими куз-қиш мавсуми мобайнида ишлатилмагани ҳақида хабар берган эдик. Унда болалар совуқ хоналарда ўтиргани, бошқа бинога кўчиш муддати сабабсиз кечиктирилганлиги маълум қилинган. Таҳририят ижодий жамоаси бу масалада изоҳ олиш учун мактабга йўл олди.\n297-мактабга етиб борган вақтимизда бошқа бинога кўчиш ҳаракатлари олиб борилаётганлигига гувоҳи бўлдик. QALAMPIR.UZ’да эълон қилинган мақоладан кейин мактаб вақтинча мактаб жиҳозлари юк машиналарга юкланаётган экан. Аниқланишича, туманда жойлашган Иқтисодиёт ва сервис коллежида фаолиятини юритиб турар экан.\nМактабдаги кўчиш ишларини гувоҳи бўлганимиздан сўнг, туман халқ таълими бўлими томон йўлга тушдик. Бўлим мудири Ўткир Қурбонов билан учрашдик. Масъул шахс ҳолат ҳақида ўз тушунтиришларини берди.\n“Баъзи мактабларда йиғлагудек ҳолатлар мавжуд. Бу мактабда иссиқлик тизими ёқилган. Бироқ, ертўлалардаги трубалар чириган, ёмон ҳолатда эди. Уни таъмирлаганмиз. Бахтимизга янги 400 миллиард сўмлик дастур чиқди. Ҳозир 8та мактабда таъмирлаш бошланган. Қурилиш-таъмирлаш ишлари кетаётган вақтда болалар мактабда бўлмаслиги керак. Ўрикзор ҳудудида битта коллеж бор, холос. Кўчириш имконияти бор мактаблар фақатгина шаҳар ичида бўлиб, бу болалар учун узоқлик қилади. Бундан ташқари, ўртада “бетонка” бор. Туман ҳокимининг бир неча мактабларни кўчириш бўйича 31 октябрь кундаги қарори чиққан. Бизнинг қўлимизда қароримиз турганда, Иқтисодиёт ва сервис коллежи Вазирлар Маҳкамаси қарори билан ветеринария қўмитасига ўтиб кетди. Шу сабабли кўчириш ишлари айни вақтда мунозара ўтказилмоқда.\nҲолат юзасидан янада тўлиқроқ муносабатлар билдирилади”, дейди бўлим мудири Ўткир Қурбонов.\nМактабга бориб, кўчиш жараёнига гувоҳи бўлдик, масъул шахслар билан суҳбатлашдик. Бу ҳолатда ҳамманинг ўз сабаблари, ичидаги дардлари бор. Аммо уларнинг ҳаммасини ҳам сиртига чиқара олишмайди. Мактаб директори ҳолатнинг асл қиёфасини айтса, калтак унинг “бошида синади”. Бўлим мудирининг ҳам, ҳокимликнинг ҳам ўзига яраша сабаблари бордир. Лекин бир нарса аниқки, азият чекаётганлар ёш болалар, миллат келажаги бўлмоқда.\n06 Июль 17:43 48569\n06 Июль 19:27 40427\n06 Июль 20:12 37215\n06 Июль 13:40 35878\n07 Июль 23:49 34956


O‘zLiDeP депутати пойтахтда таълим олаётган шаҳрихонлик талабаларнинг ўқув курслари тўловларини тўлаб берди | O'zLiDeP\nO‘zLiDeP депутати пойтахтда таълим олаётган шаҳрихонлик талабаларнинг ўқув курслари тўловларини тўлаб берди\nХурсандбек Муҳаммаджонов Тошкентдаги Ирригация ва қишлоқ хўжалик муҳандислик институти талабаси. Дарсдан сўнг олийгоҳ яқинидаги хорижий тилларга ихтисослаштирилган ўқув марказида таҳсил олади. Мутолаага жуда қизиқади. Бадиий ижод билан шуғулланади. Сиёсий жараёнларга бефарқ эмас. Эзгу ташаббуслари, илғор ғоялари билан O‘zLiDePнинг турли лойиҳаларида фаол иштирок этади. Олий Мажлис Қонунчилик палатаси депутати Одинахон Отахонованинг пойтахтнинг турли олий таълим муассасаларида ўқиётган андижонлик талабалар билан учрашуви Хурсандбек сингари йигит-қизларнинг муаммоларига чинакам ечим бўлди.\n-Қишлоқда оддий оилада улғайганман, - дейди Х.Муҳаммаджонов. – Шоирликка даъво қилмайман, лекин ёзганларимни китобча шаклида чоп эттириш орзуим. Бугун мана шу орзуимга қанот берган депутатимиздан миннатдорман. Уларнинг ҳомийлиги остида илк китобим нашрдан чиқадиган бўлди.\nУчрашув андижонлик талабалар билан самимий, юқори кайфиятда ўтди. Ҳар бирининг эзгу ниятлари, улкан мақсадлари депутат эътиборидан четда қолмади.\n-Бугунги давр биздан хорижий тилларни ўзлаштиришни талаб қилмоқда, - дейди Убайдулло Дилижонов. – Замон билан, тараққиёт билан ҳамнафас бўлмоқлик эртанги кун марралари сари қўйилган дадил қадамдир. Деярли барчамиз инглиз тили ўқув курслари тингловчисимиз. Аммо, очиғини айтишимиз керак, талабаликда моддий таъминотда узилишлар кўп бўлади, айниқса, мусофир бўлиб таълим олганда. Қарангки, бу масалада ҳамюрт депутатимиз катта кўмакчи бўлди. Ўқув курслари учун тўловни тўлаб беришини эшитиб, бошимиз осмонга етди. Бизни қўллаб-қувватлаб турадиган, келажагимиз учун қайғурадиган шундай халқ ноибига овоз берганимиз хато бўлмаганини ҳис қилдик.\nОчиқ-ошкора, самимий руҳда ўтган мулоқот якунида талабаларга ўзбек ва жаҳон адабиёти дурдоналаридан туҳфа қилинди.\nУмидахон Исаева. Андижон вилоят кенгаши Аёллар қаноти бўлим мудири2020-02-07 14:29:49\nОМҚП депутати О.отохонова каби депутатларни ишига омад\nУмидахон Исаева. Андижон вилоят кенгаши Аёллар қаноти бўлим мудири2020-02-07 14:26:09\nОМҚП депутати Отохонова Одинахон каби фидойи, жонкуяр депутатларни бори яхши.


Токио Олимпиадаси учун экипировкалари бўйича халқаро танловда 100 дан ортиқ иштирокчи ўз лойиҳалари билан қатнашган. Таъкидланишича, спорт экипировкаларига шахсан Шавкат Мирзиёев алоҳида эътибор қаратган.\nТОШКЕНТ, 27 фев – Sputnik. Тошкентда Токио-2020 Олимпия ва Паралимпия ўйинларида Ўзбекистон делегацияси учун махсус ишлаб чиқарилган спорт экипировкалари ҳамда расмий либосларининг тақдимоти ўтказилди.\nПрезентация спортивных экипировок на Токио-2020\nМОҚ хабарига кўра, Токио Олимпиадаси учун экипировкалари бўйича халқаро танловда 100 дан ортиқ иштирокчи ўз лойиҳалари билан қатнашган. Якунда эса энг саралари танлаб олиниб, президент ва ҳукумат раҳбариятига тақдимот қилиб берилган.\n“Токио-2020 спорт экипировкаларига шахсан юртбошимиз алоҳида эътибор қаратмоқдалар. Шу ўринда биз ҳам бу борада янгича ёндашдик. Мисол учун, оғир атлетика, таэквондо, эшкак эшиш каби спорт тури билан шуғулланадиган атлетларимизнинг танаси ҳар хил шаклланган. Шу боис ҳам кийимлар ҳар бир спорт тури бўйича махсус тайёрланади. Айниқса, пара-атлетларимиз учун ҳам уларнинг классификацияга қараб кийим тайёрланади”, – деди Тошкент тўқимачилик ва енгил саноат институти проректори Холида Холида Камилова.\n“Дизайн мамлакатимиз байроғида акс этган ранглар асосида танланди. Оқ рангдан дунёда кўп давлатларда фойдаланишади. Шу боис ҳам бизнинг кийимимиз ажралиб туриши учун оқ ва яшил рангларнинг уйғунлигидан фойдаланишга ҳаракат қилдик. Бу Олимпиада пайти Токионинг иссиқ ва нам иқлимида анча қулай”, - деди либослар дизайнери Эльнора Ризаева.\nУнинг сўзларига қараганда, кийимлардаги нақшларда Ўзбекистоннинг бой маданияти акс эттиририлган.\nРизаева бу ранг ва нақшлар ислом динида хам ижобий маъно ифодалашини таъкидлади.


Пешонасига 2 қўйилган болалар мактабида давлат маблағи “еб юборилган” - UzNews.uz\nПешонасига 2 қўйилган болалар мактабида давлат маблағи “еб юборилган”\nТошкент вилояти Бекобод шаҳридаги 5-сонли умумтаълим мактабидаги нохуш воқеа ортидан мактабда текширув бошланди. Дастлабки текширувда 21 миллион сўм камомад аниқланди.\nТеширув натижасида ўқувчиларини хўрлаб, ҳуқуқини поймол қилган икки нафар ўқитувчи С.Рахмонова ва М. Ҳамдамовалар таълим ходими, деган номга нолойиқ топилиб, Ўзбекистон Республикаси меҳнат қонунчилигидаги тегишли моддаларга мувофиқ ишдан бўшатилгани ҳақида маълумот берган эдик.\nЎтказилган текширув ишлари натижасида шунингдек, мактаб учун давлат томонидан ажратилган 21 млн. сўм миқдоридаги пул маблағи мазкур таълим масканининг раҳбарлари томонидан талон-тарож қилинганлиги ҳам аниқланди.\nТошкент вилояти прокуратурасининг хабар беришича, ушбу ҳолат юзасидан Бекобод шаҳар прокуратураси Ўзбекистон Республикаси Жиноят кодексининг тегишли моддаларига биноан жиноят иши қўзғатди, дастлабки тергов ишлари олиб борилмоқда.


Тадбиркорлар учун электрон гувохнома жорий килинди – КУН УЗ\nИИВ ва Uzcard фирибгарлардан эхтиёт булишга чакирди\n1 декабрдан конунчиликда нималар узгаради?\nПрезидент фармонига зид фармойишлар: Тошкентда бир неча юз млрд сумлик курилишлар пудратчиларга нега тендерсиз берилган?\nГлавная / Жамият / Тадбиркорлар учун электрон гувохнома жорий килинди\n16.03.2018\tЖамият Comments Off on Тадбиркорлар учун электрон гувохнома жорий килинди 88 Показы\nУзбекистон Республикаси Савдо-саноат палатаси томонидан тадбиркорлик субъектлари, хусусан, палата аъзолари учун электрон гувохнома жорий этилди.\nФаол тадбиркорлик, инновацион гоялар ва технологияларни куллаб-кувватлаш йили муносабати билан татбик этилган ушбу электрон гувохномада палата аъзосининг юридик номи, ташкилий-хукукий шакли, шунингдек, палата аъзосининг солик туловчининг индентификацион раками (СТИР), гувохноманинг амал килиш муддати хамда бошка маълумотлар киритилган. Бу зарурат тугилганда тадбиркорлик субъектларига оид маълумотларни палатанинг электрон базасидан текшириш имкониятини беради.\n— Электрон гувохномаларнинг афзалликлари куп, — дейди Савдо-саноат палатаси булим бошлиги Дилфуза Рузметова. — Аввало, гувохномаларни онлайн тарзда эгаларига юбориш тизими яратилди. Бу тадбиркорларнинг вактини тежайди, айникса, чекка худудлардаги корхона ва компания вакилларига, тадбиркорлик субъектларига гувохномани топшириш билан боглик харажатларни кискартиради. Гувохноманини кулга киритиш вакти хам тезлашади.\nЯна бир мухим жихат. Гувохномада QR-код, палатанинг расмий веб-сайтига хавола, палатанинг “Call-center” раками акс эттирилган. Бу уларни калбакилаштиришнинг олдини олади.\nКайд этиш жоизки, гувохноманинг янги электрон куриниши, биринчи навбатда, палата аъзолигига кушилаётган тадбиркорларга ва аъзолик гувохномасининг амал килиш муддати тугаган палата аъзоларига берилади. Сунгра боскичма-боскич палатанинг барча аъзоси гувохномалари электрон шаклдагисига алмаштирилади, деб ёзмокда “Халк сузи”.\nПред. Дунёда масжидлар сони канча?\nСледующая Хитой бош вазири лавозимга кайта тасдикланди\nХалк таълими вазирлиги ота-оналардан гибрид таълим шаклини суиистеъмол килмасликни, фарзандлари соглигида муаммо булмаса, уларни мактабга …


Бир ярим миллион сўмга Sharm el-Sheikh'га саёҳат қилинг!\nЖамият 09:00 / 14.10.2019 18270\nАжойиб сифат, қулай нарх, кенг ассортимент билан аллақачон харидорлар ишончини қозонган VERO ўз мижозларини хурсанд этишда давом этади.\nСиз жорий йилнинг 20 сентябридан 20 декабригача бўлган муддат оралиғида VERO қувур ва фитингларини харид қилиш орқали нафақат сифатли маҳсулотга эга бўлишингиз, балки қимматбаҳо совағалар эгасига ҳам айланишингиз мумкин.\nVERO қувур ва фитингларини ишлаб чиқарувчи «MASTER BILDING PRODUCTS» компанияси «Sharm el-Sheikh»га шоҳона саёҳат» акциясини эълон қилади. Акцияда иштирок этиш талаблари жуда ҳам оддий.\nБунинг учун VERO расмий ҳамкорларининг жойлардаги савдо шохобчаларидан VERO қувур ва фитингларини харид қилишингиз керак бўлади холос. Ҳар 1,500,000 сўмли харид учун сизга ютуқли карталар тақдим этилади. Мазкур картадаги ҳимоя қатламини ўчириб, ўз ютуғингизга эга бўлинг. Ютуқ чиқиши кафолатланган!\n• Таниқли брендларнинг маҳсулотлари;\n• Катта миқдордаги пул ютуқлари;\n• Ақлли соат;\n• Ва энг муҳими, сиз бош соврин ─ Sharm el-Sheikh шаҳар курортида мириқиб дам олиш учун йўлланмани қўлга киритишингиз мумкин.\nАкция давомида ютуқлар эгасига айланиш учун имкониятлар жуда юқори, чунки ҳар бир 1,5 миллион сўмлик харид учун алоҳида карта тақдим этилади.\nШунингдек, Сиз акцияда иштирок этиш давомида асосий совғалардан ташқари, қўшимча тарзда бир-биридан ажойиб совғаларга ҳам эга бўлишингиз мумкин. Бунинг талаблари оддий: ютуқли карта билан бирга туширилган суратингиз ёки видеонгизни @VeroSayohat’га (+998974635010) юбориш керак бўлади. Видео ёки фотосурат креатив, қизиқарли ва чиройли тарзда ишланган бўлса, ёқимли сюрпризлар меники деяверинг!\nЮтуқлар мижозга 7 иш куни давомида етказиб берилиши кафолатланади.\nVERO'дан харид қилинг ва мўъжизавий Sharm el-Sheikh'да 10 кун шоҳона дам олиб келиш имконини қўлга киритинг!\nЭслатма: Акция ташкилотчиси вазиятдан келиб чиққан ҳолда «Sharm el-Sheikh»га шоҳона саёҳат» акциясига тегишли ўзгартириш ва қўшимчалар киритиш ҳуқуқига эга. Акция 2019 йилнинг 20 сентябрь ─ 20 декабрь оралиғида амалга оширилган VERO маҳсулотларининг –ҳар 1,500,000 сўм қийматидаги харидлари учунгина амал қилади. VERO расмий ҳамкорларининг ходимлари, вакиллари, оила аъзолари мижоз сифатида мазкур акцияда иштирок эта олишмайди.\nАкциянинг ўтказилиш тартиби ва ютуқлар ҳақида @VeroShohonaSayohat телеграм канали орқали ўзингизни қизиқтирган саволлар асосида батафсил маълумот олишингиз мумкин.


Навоий вилоятида ҳам икки бемор бор. Вазирлик вилоятлардаги ҳолатлар тўғрисида маълумот берди\nАйни вақтда Ўзбекистоннинг Тошкент шаҳри ва Тошкент вилоятидан ташқари яна 7 ҳудудида коронавирусдан чалиниш ҳолатлари қайд этилган.\nСоғлиқни сақлаш вазирлиги матбуот хизмати Фарғона, Наманган, Андижон, Хоразм, Бухоро, Қашқадарё ва Навоий вилоятларида даволанаётган беморлар тўғрисида маълумот берди.\n31 март ҳолатига кўра, Ўзбекистонда коронавирусдан зарарланиш билан боғлиқ 158 ҳолат қайд этилган, шундан 7 киши тузалган, 2 киши вафот этган. Айни вақтда республикадаги шифохоналарда жами 149 бемор даволанмоқда. Шундан 84 нафари Тошкент шаҳридаги Вирусология илмий-текшириш институти клиникасида қолмоқда. Вилоятларда эса жами 65 нафар бемор даволанишга ётқизилган.\nЖумладан, Фарғона вилоятида коронавирус инфекциясига чалинган 26 нафар бемор вилоят юқумли касалликлар шифохонасида даволаниш учун ётқизилган. Фарғона ушбу кўрсаткич бўйича Тошкент шаҳридан кейинги ўринда туради.\nФарғонадаги беморларнинг 9 нафари фарғоналик, 4 нафари андижонлик, 1 нафари жиззахлик, 3 нафари самарқандлик, 7 нафари тошкентлик, 2 нафари Тошкент вилоятидан. Касалликка чалинганларнинг 17 нафари шу йилнинг 25 март куни битта рейсда Туркиядан Фарғонага чартер рейсда келишган йуловчилар орасида аниқланган. Шу куниёқ улар стационар карантинга олиниб, касаллик тасдиқлангач ихтисослашган тиббиёт муассасасига ўтказилган.\nНаманган вилоятида 15 ҳолатда ушбу инфекция аниқланган. Уларнинг 13 нафари 12-13 март кунлари Туркия сафарида бўлиб қайтган икки нафар коронавирус инфекцияси билан касалланган фуқародан вирус юқтириб олишган. Айни пайтда беморлар вилоят юқумли касалликларга ихтисослашган шифохонада даволанишмоқда. Вилоятда аниқланган беморлардан бири вафот этган.\nАндижон вилоятида 8 бемор бор ва уларнинг барчаси андижонликлар. Бу беморлар айни вақтда Хўжаобод тумани юқумли касалликлар шифохонасида даволанишмоқда. Бундан ташқари бошқа вилоятларда яна 6 нафар андижонлик бемор бор - 2 нафари Бухорода, 4 нафари Фарғонада вилоят юқумли касалликлар шифохонасида даволанишмоқда.\nХоразм вилоятида 6 нафар бемор даволанмоқда, шундан бир нафари хоразмлик. Вилоят юқумли касалликлар шифохонасида бундан ташқари, яна 5 нафар бемор даволанмоқда. Уларнинг 2 нафари сурхондарёлик, 1 нафари бухоролик, 1 нафари қорақалпоғистонлик, 1 нафари эса фарғоналик ҳисобланади.\nБухоро вилоятида жами 8 кишига коронавирус ташхиси қўйилган - Андижон ва Самарқанд вилоятларидан 2 нафардан, Қорақалпоғистон Республикаси, Сурхондарё вилояти, Тошкент шаҳри ва Тошкент вилоятидан 1 нафардан бемор даволанмоқда. Уларнинг 4 нафари 22 март куни Истанбул – Бухоро чартер рейсида ва яна 4 нафари эса 24 март куни Москва – Бухоро чартер рейсида келган ва карантинга олинган, касаллиги тасдиқланиб, вилоят юқумли касалликлар шифохонасида даволанишмоқда.\nБундан ташқари, юқорида таъкидланганидек, шу йилнинг 28 март куни Москвадан чартер рейсида келиб, касаллиги тасдиқланган 2 нафар бухоролик Тошкент шаҳрида ва 22 март куни Москвадан чартер рейсида Урганчга учган бир нафар ушбу вилоят фуқароси Хоразм юқумли касалликлар шифохонасида даволанмоқда.\nҚашқадарё вилоятида 1 бемор қайд этилган. У вилоят юқумли касалликлар шифохонасида даволанмоқда. Яна икки нафар қашқадарёликда ушбу инфекция аниқланган, 21 март ва 28 март кунлари Москвадан келган шаҳрисабзлик ва яккабоғлик фуқаролар Тошкент шаҳридаги Вирусология илмий текшириш институти клиникасида муолажа олишмоқда.\nНавоий вилоятида ҳам 2 кишига коронавирус ташхиси қўйилган, асли навоийлик бўлган бемор ва у билан мулоқотда бўлган фуқарода инфекция аниқланиб, вилоят юқумли касалликларга ихтисослашган муассасада даволанишмоқда.\n«Коронавирус инфекциясига чалинган беморлар ҳақида батафсил маълумот бериб боришда давом этамиз», дейилади Соғлиқни сақлаш вазирлиги Жамоатчилик билан алоқалар бўлими хабарида.


АРОСАТДАГИ АЁЛ… - 3 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 3 » АРОСАТДАГИ АЁЛ…\nХудо ҳақидаги азалий баҳс-мунозара унга ҳам тинчлик бермасди. «Ҳа, тангри бор. У бутун борлиқнинг эгаси», деган жўнгина иқрорга негадир бўйин ёр бермайди. Ҳеч қандай илоҳият йўқ, деб ёшлигиданоқ уқдирилган тушунча барибир хирагина бўлиб бунга соя ташлаб турарди. Муаллима ўзи каби олий маълумотли, туппа-тузук лавозимда ишловчилар ҳам худога сиғиниб, ундан фақат яхшилик, омонлик ёғилишини, ўт-сув, туҳмат балоси, бевақт ўлим рўй бермаслигини тиловчиларнинг бир қадар кўплигидан ҳайратга тушмай иложи йўқ эди. Агар ҳамма нарсага қодир Аллоҳ ҳақиқатан ҳам мавжуд, бўлса, нега нопок ва фосиқ одамлардан дунёни тозалашга қурби етмайди? Нима учун кимлардир ногирон, кимлардир бой ва яна бировлар жуда ночор? Нега оламнинг қайсидир қутбида уруш, сув тошқини, бир чеккасида боғу роғлар гуллаган? Унинг миясида саволлар шу қадар қалашиб ётардики, уларга бирма-бир жавоб топишга ақли ҳам, шу ёшга қадар тўплаган тафаккури ҳам ожиз эди. Аллоҳнинг мавжудлиги тўғрисидаги диний қарашлар кўпинча унга илмий талқинлардан устун эмасдек таассурот уйғотарди. Материя бирламчи, онг иккиламчи, деган тушунча ҳам шу туфайли вужудга келган шекилли…. Икки кун илгари у мактабдан қайтар, қош қорайиб қолганди, қиш аввалида кунлар қисқара бошлайди, кишилар совуқдан ижирғаниб, шом чўкиши билан бошпаналарига кириб кетишади. Муборак ҳали муз қотиб улгурмаган гузардан кетиб бораркан, вужудида одатдаги бамайлихотирлик ҳукмрон эди. Бу йўллардан ҳар куни, ҳар кеч юради, кундуз қандай бўлса, кечаси ҳам шундай, фақат қоронғилик, ўзингни қўлга ололсанг бўлди, ҳеч ким сени кузатаётгани йўқ. Аёл тикка йўлга чиқиб олгач, қадамини тезлатди, йўқ, сукунат ёки зимистонликдан заррача ҳам чўчимасди, барча қишлоқ аёлларига хос фидойилик, жонсараклик уни уйига шоширмоқда эди. У палтосининг тугмаларини ечди, икки кифтини нимадир босиб турганини ҳисобга олмаганда, руҳи енгил эди. Кўчанинг икки томонида ҳам тут дарахтлари савлат тўкиб турибди. Бирдан қаршисида қоп-қора кўппак пайдо бўлди, ит аввал ириллаб, унинг сумкасини ялади. Муборак ҳимоя истаб, қочишга ҳаракат қилди. Аммо жонвор чаққонлик қилиб, унинг олдидан кесиб чиқди ва бехосдан тун сукунатини бузиб, устма-уст ҳурди. Муборак қалтирар, оёқларидан мадор кетган, кўзлари ҳам нурсизлангандек теварак-атрофни илла-базўр илғарди. Важоҳатли ит, тилсиз, ҳиссиз дарахтлар ва чўзилиб кетган йўл, бошқа ҳеч вақо йўқ. Қичқириш бефойда, ана лаънати итнинг кўзлари шунчалик қаҳрга тўлиб ёниб турибдики, қўйиб берса уни ғажигудай. «Ё, Худо, ўзинг асра!» деб такрорлади ичида у, шу дафъада кўзига ҳеч нарса кўринмасди. Ўзини умр бўйи ўйлантириб келаётган саволларга шу тобда негадир жавоблар қуйилиб келаётгандек эди. Бўридек уни ғажишга тайёр турган махлуқотдан қутулиб олса бўлгани. «Ўтир, ўтир, ўтирсанг-чи!» дерди унга ички бир нидо баралла, шунда хаёлига ит ташланганда шартта ерга ўтириш керак, деган оқилона ўй келди. Юраги қинидан чиққудек урар, ит эса унга қараб тўхтовсиз ҳурар, афтидан ўтиргани учун унга ҳамла қилишга ботинолмаётгандек эди. Ўлжанинг кутилмаганда ерга ялпайиб ўтириши ҳам итнинг унини ўчиролмади. Муборак бир неча дақиқа жойидан қимирламади, махлуқ энди ҳуришни бас қилиб, ириллаб унинг теграсида айланар, кийимларини искарди, бинобарин, ҳужумнинг чекиниши учун имкон яратилганди. Агар шу тобда мотоцикл товуши эшитилмаганида, ит ҳали-вери унинг ёнидан жиладиган эмасди. Рулдаги одам улардан уч ҳовли нарида яшайдиган Фахри монтёр экан, уни орқасига мингаштириб олди ва уйигача элтиб қўйди. «Худонинг ўзи асрабди, тишлаб олганда нима қилардингиз, эртагаёқ етти чўзма қилиб, ўқитиб юборинг» деди у хайрлашаётиб. Муборак ўша кеч ухлолмади, худога шак келтиришингнинг оқибати бу, деб баттар асабига теккан эрига тескари ётиб олди. Фаҳмича, эри бу ёрти ҳазили билан иккаласи орасидаги баъзи келишмовчиликларни бартараф этмоқчи эди, аксинча бўлди. Муборак бу кўнгилсизликнинг худога сира ҳам дахли йўқ, деб баланддан келдию, ўйланиб қолди. Наҳотки, қора итни худо унга даҳрийлиги учун жазолаш мақсадида юборган бўлса, ақл бовар қилмайдиган гап. Дайдиб юрган ит, шунчаки йўлиқиб қолди, буни наҳотки худонинг ёзуғи деб баҳолаш мумкин бўлса? Аёл кўнгилсиз воқеа таъсиротидан ўзини халос этолмас, айни пайтда буни Аллоҳ раво кўрган тақдир кўргулиги деб баҳолаш эриш туюлмоқда эди. Кимларнингдир ҳаддан ташқари тақводорлиги ва бундай одамларга дуч келганда уларнинг ҳамма нарсани кўргувчи ва билгувчи зот борлиги тўғрисидаги қатъий эътирофларидан Муборак ҳеч қачон ҳайратланмас эди…. Талабалик йилларида бир курсдоши билан худди шу мавзу устида тортишиб, терс бўлиб қолганди. Наманганлик бу қиз ҳаддан ташқари художўй бўлиб, овқатланишдан аввал, ётиш олдидан, хуллас, оддий ҳаракатларда ҳам «бисмиллоҳир раҳмонир раҳим»деган сўзни айтишдан эринмас, имтиҳон ёки синовга киришда «Худо, ўзинг мададкор бўл!» деб илтижо қилар, бундан худди ўзига ғайрат-шижоат олгандек бўларди. Қизнинг тангри-таолога сиғиниши ўткинчи ёки расмий бўлмай, ҳеч вақт унутилмайдиган, ҳамма нарсага қодирлик тўғрисидаги фикр ва туйғуга асосланган эди. У муроди ҳосил бўлиш-бўлмаслигидан қатъи назар, онгию шуурига маҳкам ўрнашиб олган ўша эътиқод таъсиридан чиқа олмасди. Муборак у билан битта хонага тушиб қолгани боис дастлаб унинг хатти-ҳаракатларига кўниколмай, ёшгина қизнинг бор-йўқлиги номаълум бўлган парвардигор азму иродаси қаршисида тиз чўкмоққа ҳам тайёр эканлигидан ажабланиб юрди. Курсдоши буни сезарди, бир куни сўраб қолди: «Нима, Муборак, сиз Худога ишонмайсизми? «. «Йўқ» деди у узил-кесил. «Астағфурулло денг, худога ширк келтирманг. Агар тепангизда яратган эгам амр бериб турмаса, ер юзида ҳамма нарса остин-устун бўлиб кетишини тасаввур қиласизми? Ўзингиз ўйланг, ахир сиз, биз, ер, сув, осмон, дарахтлар, борингки, ўн саккиз минг олам унинг амру фармонисиз қандай мувозанат сақлайди, қандай бошқарилади? Агар Тангри-таолло бўлмаса, сиз билан биз бу ёруғ оламда юрармидик?» деди курсдоши куйиб-пишиб ўз фалсафасини тўкиб солар экан. Муборак бу қизнинг мушоҳадасини инкор этмади, аммо ўз фикрида собит қолаверди ва қачонлардир физикада кашф этилган бутун олам тортишиш қонунига боғлаб, илоҳий кучнинг йўқлигини, фақат у кўзга кўринмас бир шарпа сифатидагина мавжудлигини исботлаб бераркан, Ижобатни биргина савол билан мот қилишга муваффақ бўлди: «Сиз институтни тамомлаб, ўқувчиларга художўйликдан таълим бермоқчимисиз?» Ижобат индамади, аммо бу унинг Муборакка енгилганидан далолат бермасди. Муборак унчалик кўп давом этмаган таҳсил йилларини Ижобатнинг ўша гапларини гоҳ тан олгандек, гоҳ рад этгандек ўтказди. «Ҳали бошингизга бирор кўргулик тушсин, Худога ишонганингизни сезмай ҳам қоласиз. Ишонмайдиган одамни биринчи кўришим!» дерди у ҳар гал Муборакка дуч келганида. Аввалдан башорат қилинган кўнгилсизлик қачондир рўй бериши мумкин, буни рад этиш қийин. Бундан уч йил муқаддам отаси тўсатдан вафот этди, на оғриб ётди, на ташқаридан бирор таъсир бўлди, сабаби қоронғи. Қўни-қўшни ва қавм-қариндошлар «Худо юборган ажал-да, қўлимиздан нима ҳам келарди, осий бандалар бўлсак» деб ҳамдардлик билдиришди. Тасодифий ўлим Муборакка ғайри-табиий бўлиб туюлар, олий даргоҳда онгига обдон сингдирилган сабабсиз ҳеч қандай оқибатнинг бўлиши мумкин эмаслиги хусусидаги илмий тушунчалар миясида чарх ураверарди. Ҳеч қандай сабабсиз бу дунёдан кўз юмиш мумкинми, бу — ақлга, мантиққа сиғмайдиган гап. Балки отасида қон босими бирдан хуруж қилгандиру, ўтиб кетади деб эътибор бермаганмикан? Хўш, Худога отасининг ширин жони нимага керак, у раҳм-шафқатли, марҳаматини дариғ тутмайдиган зот дейлик, нега қўйдай юввош бандаи-мўминнинг умрига човут солади? Ҳаётнинг ёзилмаган қонуни — ўлимга дуч келганда зиёлилар ҳам боши эгик туриши, Яратган эртадир-кечдир бандаларининг умрига якун ясашини Муборак отасини сўнгги манзилга кузатар чоғда чуқурроқ англаганди. Институтни тамомлаган ёшгина мутахассис мактаб муҳитига кўникиб, ягона илоҳий зот фалакнинг одамзотга кўринмас қаватида амру фармон бериб туришини катта-кичик давраларда эшитар, аммо буни ҳақиқат деб тан олишга ҳамон иккиланарди. Муаллимлардан бирининг ўғли олти ёшдан ошишига қарамай тили чиқмаганлигини ҳам яратганнинг кўргулиги деб билишарди улар. Айниқса, ўша ўқитувчи ич-ичидан эзилар, ҳар қадамда Аллоҳга ишониб қолганини таъкидлар, наҳотки, боламнинг пешонасига гунглик балоси ёзилган бўлса, дея изтиробини ҳаммага ошкор этарди. Чиндан ҳам буни тангрининг азму иродасига йўяётган ҳамкасбларини рад этгулик жўяли фикрга эга эмаслигидан Муборак қийналарди, баҳслашмагани маъқул, эҳтимол улар чиндан ҳам ҳақдирлар… Курсдоши Ижобат айтган ўша кўргулик Комил муаллимнинг бошига тушганини, бу эса уни руҳан ожиз ва мағлуб қилиб қўйганини баъзан тан олар, баъзан тан олмас эди. Ҳамкасби зиёлилигига бориб, шўрлик ўғлини аввал дўхтирларга кўрсатди, туғма гунгни даволашга врачларнинг салоҳияти етишмаслиги ҳақида муаллим ўйлаб ҳам кўрмаган. «Чиқмаган жондан умид» дея аламзада ота мулла-эшонлардан нажот сўрарди. Афсуски, улар ҳам болага тил ато этишолмасди. Муборак бегуноҳ ва норасида гўдаккинанинг аҳволи-руҳиясидан таъсирланган кўйи Аллоҳга ишонишига бир баҳя қолган ҳолатга ҳам тушди, лекин миясининг иккинчи томонида чарх ураётган буни кескин рад этувчи тушунчани барибир енга олмади. Оламнинг англаб бўлмас сирлари кўп, инсон боласи ҳеч вақт бу синоатнинг тагига ета олмайди. Фанда худо йўқ, деб жар солувчилар қанчалик кўп бўлмасин, бунга зид равишда унинг яккаҳокимлигини ёқловчилар ҳам оз эмас. Аслида илоҳий куч саналмиш худо фалакиётда бутун оламни ўз изми билан бошқараётгандек тасаввур уйғонишига сабаб ўша тақводорларнинг осмонда ердагидан фарқлироқ ҳаёт кечишини билмаслиги эмасмикан? Фан осмон жисмлари ўртасида ўзаро ҳаракат бирлиги ҳукм суришини аллақачон исботлаган. Қор, ёмғир, дўл ўз-ўзидан эмас, балки табиат ҳодисаларининг бир-бирига боғлиқлигидан ёғмасмикан? Eл йўқолса ҳам қаъдаси йўқолмайди, одамларнинг турмуш тарзига сингиб кетган урф-одатларга бўйсунмасликнинг мутлақо имкони йўқ, қишлоқ аҳлидан ажралиб юриш хосиятли эмас, бинобарин, маломатга қолмаслик керак, деган ўй Муборакни аҳён-аҳёнда безовта этарди. Эл билан эллашиб, тиллашиб, диллашиб яшамасанг бўлмайди. Муаллима кўпроқ мактабда — ўқувчилар даврасидагина ўзини эркин тутар, уларга Аллоҳ-таоло ибтидоий жамоа тузуми даврида қашшоқ ва ночор, бечораҳол қабилалар томонидан ўйлаб топилган илоҳият эканини уқдиришга уринар, баъзан ўзини бу қадар қийноққа солаётган тушунчанинг қули бўлиб қолаётганидан таажжубга тушарди. Болалар ҳам қизиқ ҳикоя ёки эртак тинглаётгандек унинг нутқига қулоқ осишарди. Чақмоқ чақиши, момоқалдироқ гумбурлаши, ер силкиниши, дунёнинг қайсидир қитъасида ёнғин ёки сув тошқини рўй бериши, машина ёки самолётларнинг ҳалокатга учраши инсоннинг аллақандай гуноҳлари учун парвардигор томонидан юборилган жазо эмаслигини, аксинча ер, юлдуз, осмон, сунъий йўлдошлар ўзидаги ортиқча энергияни вақти-вақти билан чақмоқ ва турлича фалокатлар кўринишида чиқариб туришини ўқувчилар ҳайратга кўмилиб тинглашарди. Муаллима яна шундай давом этарди: «Энергия йўқдан бор бўлмайди, бордан йўқ бўлмайди, фақат бир турдан бошқасига айланади, бу табиат қонуни бўлиб, ҳеч қандай илоҳий куч уни ўзгартира олмайди». Тўпори ва довдир, сипо ва содда қишлоқ болаларини ўқитиш пешонасига ёзилганидан шукр қилмай бўладими? Талабалигида амалиётни шаҳар мактабларида ўтказишга тўғри келар, шаҳарлик мардумчаларнинг ўзбошимчалигига бас келиб бўлмасди. Уларнинг айримлари очиқдан очиқ худога ишонишар, бўлғувси ўқитувчининг бу мавзуга муносабатини билиш учун саволларга кўмиб ташлашарди. Муборак ўнғайсизланар, ўнлаб жуфт кўзлар қаршисида бебурд ва обрўсиз бўлиб қолишидан хавфсирар, илоҳий кучнинг йўқлиги тўғрисидаги илмий таълимотни батафсил тўкиб солар, кечалари мижжа қоқмай қалин китобларни варақлаб чиқиш эвазига ҳосил бўлган мағизли фикрларни ўқувчиларга тортиқ этарди. У уч йил мобайнида амалиётни шу тариқа ўтказди, тенгқурлари ўқувчи ва ўқитувчи орасида вужудга келиши мумкин бўлган турли зиддиятлар ҳақида гапиришар экан, унда айнан шу масалада тортишув рўй беришини курсдошларидан сир тутишга мажбур эди. Хайриятки, бу йиллар кўз очиб юмгунча ўтиб кетди. Муборак ғала-ғовур шаҳри азимни тарк этиб, киндик қони томган юртга қайтиб келганида, бир ҳолатдан ниҳоятда ажабланди: шаҳар фан, маданият, санъат тараққий этган, яъни тараққиёт авж олган макон бўлишига қарамай, яратганга сиғинувчилар кўпроқ экан. Қишлоқ одамлари онгида ҳам эҳтимол, Аллоҳга сиғиниш у ўйлаган даражадан зиёддир, ҳар нечук бу масалада уларни айблаш керак эмас, негаки бу ерда маърифат маскани сифатида биргина мактаб, нари борса, кутубхона ишлайди. Ҳашаматли кинотеатр ёки музей, соя-салқин истироҳат боғлари аҳоли истиқомат қиладиган гавжум шаҳарларга хос. Агар олтмиш олтинчи йилда пойтахти азимда табиий офат — зилзила рўй бермаганида, тўридан гўри яқин қарияларгина Аллоҳдан ўзларига умр сўраб ёлворишарди, бу аниқ. Ижобат айтганидек, кутилмаган, хаёлга келмаган мусибат кўпнинг бошига шўри-ғавғо солиб, илоҳиётга ишонтириб қўяди. Олимларнинг таъкидлашича, табиатдаги бундай фавқулодда ҳодисалар ҳар ўн бир, ўттиз беш, қирқ бир, тўқсон саккиз ва ниҳоят етти юз эллик йилда такрорланиб тураркан, буни фанда айланиш қонуниятлари дейишади. Улкан шаҳарда табиатнинг бу хуружи ўз-ўзидан содир бўлмаган, табиий офат қандайдир қонуниятлар билан чамбарчас боғлиқ, ҳа, худди шундай. Муборак инсон руҳиятининг кўп нарсага қодирлигини, воқеликдан олинган таассурот даставвал бир сидра кўнгилдан кечишини оддий ҳақиқат деб билар, очиғини айтганда, ўйлаш, фикрлаш, таъсирланиш каби ҳолатлар ҳам бизга парвардигор томонидан ато этилган қобилият дегувчиларни рад этишга тайёр эди. Ахир инсон ўз онги, ақлу тафаккури билан оламни англайди-ку? Қандай қилиб уни Аллоҳ бошқарсин? Айримларнинг фикрича, одамнинг танаси Аллоҳ томонидан қурилган иморат эмиш. Бунга ақл бовар қилмайди, ахир ҳар бир инсонни отаси, онаси яратади-ку? Ҳаётнинг тасодифга тўлалигини қаранг, қаердан ҳам қора ит унга йўлиқа қолди? Шифохонада ётиб даволанишини мажбур қилиб қўйган дўхтирлар билан баҳс бойлашиши фойда бермаяпти. Уларнинг фикрича, Муборакка ташланган ит қутурган бўлиши ҳам мумкин экан. Унга ташхис қўйиб, бир неча кунлик муолажани буюрган дўхтир афсусланганнамо бош чайқаб шундай деди: — Аёл бошингиз билан тунда нега ёлғиз юрибсиз, ҳайронман! Яхшиям тишлаб олмабди, худо бир асрабди сизни. — Зарилликка юрганман-да, дўхтир! Бу воқеанинг худога нима алоқаси бор? — Жуда алоқаси бор-да, синглим. Яратгандан беамр бировнинг оёғига ёки қўлига тикон кирмайди. ҳаммамизам яратганнинг осий бандаларимиз. Бизга институтда худо йўқ, деб таълим беришган, лекин мен юз фоиз худога ишонаман. Яхши ишимизнинг мукофоти, номақбул ишимизнинг жазоси бор. Ҳар қалай ўн саккиз минг оламни яратишга сизу биз ожизмиз! — Ахир табиат ҳам яратувчи-ку, наҳотки ер, сув, тоғу тошлар худонинг амри билан вужудга келган, десангиз. — Бўлмасам-чи, худди шундай, Муборакхон. Сиз ғирт атеист экансиз-ку, бунчалик ҳам бўлманг. — Иккиланиб юргандан кўра ё ишониш, ё ишонмаслик керак. — Тўғри, демак сиз ишонмайдиганлар хилидан экансиз-да, мен эса аксинча… Э, қойил, умрим бино бўлиб, сиздай қатъий фикрли одамга биринчи маротаба дуч келишим, худди европаликларга ўхшайсиз-а, ваҳоланки сиз фан доктори ёки катта амалдор эмассиз, оддийгина муаллима… ҳайронман! — Нима қипти, одам ўз фикри билан яшаши керак! — Ҳар кимнинг ўз фикри борликка бор-а… — дўхтир суҳбатдошига синчковлик билан тикилиб, унинг фикрини тасдиқласа-да, гапининг давомини айтолмай тўхтаб қолди. — Ниманидир айтолмаяпсиз… — Сиз билан баҳс бойлашишнинг фойдаси йўқ экан! — Мен нечта укол олишим керак? — Киндигингиздан қирқта укол оласиз, чидашга мажбурсиз, акс ҳолда… — Акс ҳолда қутуриб кетишингиз эҳтимолдан холи эмас, демоқчисиз. — Худо асрасин! Муборак қаршисида туриб валломатлик қилаётган шифокорнинг сўнгги сўзига жавобан ҳеч нима деёлмади. Дўхтирнинг оқ-сариққа мойил юзида хавотирга асос бўладиган ифода акс этди. Битта-ярим оқ оралаган қуюқ, қора қошлари пир-пир учди, пастки лабини бармоқлари билан ушлаб, нигоҳини Муборакдан олиб қочди. — Тинчланинг, биз кучукнинг сизга ўтиб улгурган микробларини аллақачон даф қилдик, ҳар қалай қутурмаган ит бўлсин-да. Агар жуда кўнглингиз хижил бўлса, Балиқчи ота зиёратгоҳига боринг-да, назр-ниёз дегандек… Ит қопганлар, фарзанд кўрмаётганлар, бедаво дардга чалинганлар, хуллас, гуноҳкор бандалар ўша ерга бориб, худо йўлига назр-ниёз аташади. Эскичага ишонмасангиз ишонманг, лекин бундан ҳеч қаёққа қочиб қутулолмайсиз! Палата шифокори яна нималар деди, Муборак эшитмади, тўғрироғи, буни истамай, қулоқларини қўллари билан бекитиб, чойшабни устига тортиб олди. Бу қандай ҳолат, адоғи, чеки-чегараси йўқ саволларга жавоб топиш мумкинми ўзи?…\nМасжид биноси бу ердан — мактабнинг орқа томонидаги катта тош йўлдан аниқ кўринарди. Нақшиндор устунлардан ёғилган ёрқин жилолар бу гўшада сирли ва илоҳий муҳит ҳукм сураётганидан далолат беради, тип-тиниқ чашма ва ундаги катта-кичик балиқлар жозибадор туюлмоқда эди, яланғоч дарахтлар совуқда ғарибгина бўлиб кўзга ташланади. Симтўсиқдан сал нарироқда сукунатга чўмган қабристон ястаниб ётар, унда-бунда ёдгорлик лавҳалари ўрнатилгани кишига қандайдир хотиржамлик бахш этарди. Қор барханлари орасига яширинган майсалар кўзни қанчалик қувонтирмасин, очиқ қабрлар кишини шунчалик ваҳимага соларди. Бежиримгина мўйналик палтодаги аёл масжидга оёғи тортмайроқ кетиб борар, агар у шу тобда муқаддас зиёратгоҳга нима учун кетаётганини хаёлидан ўтказмаганида, ҳадиксираши ҳали замон чекинмасди. Аёл кўзларини оҳиста юмди, қора ит худди ёнгинасида изма-из юргандек ён-верига қаради, хаёлида жонланган экан. Шу атрофдаги хонадон болалари ҳали у масжидга элтувчи ёлғизоёқ йўлда кўриниши биланоқ ажабсиниб қараб туришарди. Афтидан, улар кўҳликкина аёлнинг бу жойга қадам ранжида этишидан ажабланишмоқда. Кўк чопони устидан белбоғ ўраган қотма киши — қоровул шекилли, белкурак билан масжид ҳовлисидаги қотиб қолган музни ўярди. — Э, қизим-ей, сенга қайси бемазанинг ити ташланиб юрибди, — қоровул унинг арзини тинглаб, афсус билан бош чайқади. — Қутурганмикан, деб гумонсираяпсан-да, бўлиши мумкин. Қайси йили қишлоғимизда бир хотин тўйдан қайтаётса, саёқ ит унга қараб ҳурибди. Шўрлик қўрқиб кетибди, ит баттар қувармиш. Шунда аёл ит қувганда бирдан ўтириш керак, деган ақидани эслаб ўтириб олибди. Кучук уни искаб-искаб нари кетибди, Балиқчи отага келиб, кийим-кечакларини назрига қўшиб, худо йўлига ташлаб кетди, ҳеч бало қилмади. Эгнидаги қимматбаҳо палтосини, ичидаги кийимларини бу ерга ташласа, қандай кетади? Қанча назр олса олсин, лекин кийимларига кўз олайтиришгани нимаси, қишнинг ўртаси бўлса, бунинг устига пальтоси қимматбаҳо. Чол уни анойи деб ўйлаяпти шекилли, керак бўлса, у оладиган назрлар ҳеч қандай худо йўлига ташланмаслигини, аксинча, юлғичликнинг бир тури эканлигини исботлаб беради. — Ота, бу… эгнимдаги кийимларимни ташласам, қандай кетаман? Ахир пул берсам бўлмайдими? — деди Муборак ботинмайроқ. У қоровулдан тасдиқловчи жавоб эшитарман деб ўйлади, чолнинг юзида истиҳола ёки андиша сезилмади. — Ит искаган кийимларни кийишни ўзингга эп кўрасанми, қизим? Ахир қутуриш балосидан омон қолганингнинг ўзи бахт-ку, худо кўрсатмасин, қутуриб кетсанг, кийимнинг сенга нима кераги бор? Муборак Балиқчи отага ўзини етаклаб келган қўрқув туйғусининг мумкин қадар тезроқ даф бўлишини истар эди, шу лаҳзада бу алағдалик уни ўзига буткул оғдириб олди. Бу олатасир туйғудан батамом қутулишни истаган сайин акси бўлаяпти. Қора ит юрганда, турганда ва ухлаганда ҳам уни тинч қўймас, кўз ўнгида ириллар, овлоқ ва кимсасиз жойда танасини бурда-бурда қиладигандек дамба-дам сесканиб кетарди. Зиёратгоҳ қоровули ҳозирча пул билан қаноатланадиган бўлди, аммо эртагаёқ итнинг тумшуғи теккан кийими борми, буюми борми, қутурмаслиги учун оқ латта илинган салқи дорга осиб кетишини уқдирди. Муборак эртага яна масжидга келишини ўйлаб, негадир кўнгли ёришиш ўрнига хижил тортди, қора ит ҳамон ўзини таъқиб этаётгандек атрофга аланг-жаланг қаради. Аёл ўзидаги бу оний ҳолат аввалгиларидан энди кескин фарқ қилаётганини англагандек бўлди… Чор-тараф оппоқ қор қўйнида, қир-адирлар ортидан тобора баландлаётган офтобга қаролмай аёлнинг кўзлари қамашди…


Журналистнинг ўлиги тиригидан қиммат – mulkdor.com\nJune 10 2019, 01:06 Инсон ҳуқуқлариМақолаларРоссияСиёсат\nЖурналистни қамаш, қийнаш, ўлдириш ўтакетган ахмоқ ва реалликдан узоқлашган сиёсатчининг иши. Журналист ким у? Оддийгина жамоатчилик хабарчиси. Унда яширин ҳужжатларга, маълумотларга доступ йўқ. Унинг журналистик суриштируви ҳам юридик аҳамиятга эга эмас. Фақатгина ахмоқ ва пасткашларгина аниқ маълумотларни билмайдиган, шунчаки сўраб суриштириб юрган журналистни қамаш/қийнаш/ўлдириш амалиётига қўл уриши мумкин.\nАхмоқлиги сабаби журналистга тегиб бўлмайди. Бу халқаро ва ички майдонда жуда катта резонансга олиб келади. Журналист зоти бечора ва камсуқум бўлмасин баъзида унинг ўлиги тиригидан қиммат. Жуда жуда қиммат.\nПасткашлиги сабаби эса хокисор, ҳимоясиз инсонни қамаш/қийнаш/ўлдиришни бошқача атаб бўлмайди.\nРус жамияти борган сари қизияпти. Гугурт чақилса бўлди, ёнади, ёндиради. Путин чарчади, у зерикди. Энди янги ўйин бошлайди. Ҳокимиятни тиш тирноғи билан сақлаб қолиш ўйини. Буни кузатиш қизиқ бўлади. Олчоқ тадбиркор миллиардерларга ёш болаларча самимият билан ишонаётган Путин қаергача етиб боришини кузатиш қизиқ. Руслар революциялардан унумли фойдаланиш бўйича мақтана олмасаларда, уларни амалга ошириш бўйича яхши тажрибалари бор. Лекин, умид қиламизки, қўшниларимиз либерал демократик йўлга тинчлик билан қайтишади. Йўқса уни бизга ҳам таъсири бўлади. Қолаверса “Путинсиз ҳаёт” вариантида қандай йўл тутишимиз ва векторларни аниқ белгилаб олиш керак.\nМанба:Телеграмдаги Сафари канали\nAmnesty international делегацияси кейинги 14 йил ...\nХалқаро инсон ҳуқуқлари ҳимояси ташкилоти - Amnesty International (AI) делегацияси 2004 йилдан бери илк бор Ўзбекистонга ташриф буюради. Ташкилот баёнотида айтилишича, ташриф ...\nЖаҳонMay 22 2018, 10:05\nБуркина-фасодаги ҳужум оқибатида 50 киши ҳалок ...\nБуркина-Фасонинг Сахел минтақасида содир этилган қуролли ҳужумда 50 киши ҳалок бўлди. Ҳукуматнинг матбуот котиби Лионел Бильго матбуот анжуманида шанба оқшомида номаълум ...\nАфрикаJune 14 2022, 08:06


Орол фожиасининг салбий оқибатларига қарши курашда бошқа давлатларнинг кўмаги жуда муҳим — Исмоил Жўрабеков – Ўзбекистон\nГлавная / Жамият / Орол фожиасининг салбий оқибатларига қарши курашда бошқа давлатларнинг кўмаги жуда муҳим — Исмоил Жўрабеков\n08.02.2019\tЖамият Comments Off on Орол фожиасининг салбий оқибатларига қарши курашда бошқа давлатларнинг кўмаги жуда муҳим — Исмоил Жўрабеков 9 Показы\n«Халқ сўзи» мухбири Ўзбекистонда хизмат кўрсатган ирригатор, сув хўжалиги соҳасида таниқли мутахассис Исмоил Жўрабеков билан суҳбатлашди. Унда Оролбўйида амалга оширилаётган экологик тадбирлар, денгизнинг қуриган қисмида ўрмон барпо этиш ишларининг аҳамияти, шунингдек, Орол денгизи билан юз берган ҳодисанинг сабаблари ва сабоқлари тўғрисида сўз борди.\n«Тўғри, илгари Орол муаммосини ҳал этиш билан шуғулланилмаган, дея олмаймиз. Ўзбекистоннинг ўзида ҳам, халқаро миқёсда ҳам, масалан, Оролни қутқариш халқаро жамғармаси томонидан турли чора-тадбирлар кўрилган. Назаримда, Оролбўйидаги вазиятни ўнглаш билан Президент Шавкат Мирзиёев ташаббусига кўра, аниқ ва комплекс тарзда шуғуллана бошладик. Давлатимиз раҳбари БМТ Бош Ассамблеяси минбаридан туриб, жаҳон ҳамжамиятининг саъй-ҳаракатларини Орол фожиаси оқибатларини енгиш учун фаол бирлаштиришга чақирди ҳамда ундан зарар кўрган аҳолига ёрдам кўрсатиш бўйича қабул қилинган махсус БМТ Дастурини тўлиқ ҳажмда рўёбга чиқаришга даъват этди.\nОрол фожиасининг салбий оқибатларига қарши курашда бошқа давлатларнинг кўмаги жуда муҳим. Мазкур кенг кўламли ишга Ўзбекистоннинг ўзи бош бўлиши керак. Дарҳақиқат, мамлакатимизда ушбу йўналишда қатор йирик лойиҳалар фаол амалга ошириляпти. Масалан, Оролнинг қуриган қисмида саксовул экишга алоҳида эътибор бериляпти. Маълумотларга кўра, мустақиллик йилларида Оролбўйида саксовулзорлар 400 гектардан ортиқ майдонни ташкил этган. Аммо ҳамма кўчатлар ҳам тутиб, ўсиб кетмаган.\nДавлатимиз раҳбари томонидан 500 минг гектар ерга кўчат экиш топшириғи берилди. Шу кунларда оммавий ахборот воситалари орқали барчамиз кўриб-кузатиб турганимиздек, Орол туби бўйлаб ўнлаб ҳайдов ва чопиқ тракторлари ариқ тортмоқда. Улар республикамизнинг барча вилоятларидан шу ерга жалб этилган. Тортилган ариқларга 50 сантиметр чуқурликда саксовул экиляпти, яъни барча агротехника қоидаларига риоя қилинмоқда. Бу эса бир неча йилдан сўнг Оролқум ўрнида миллионлаб дарахтлар ўсиши, қум бўронини тўсиб қолишга қодир бўлган ҳақиқий чўл ўрмони — саксовулзор юзага келишига ишонч уйғотмоқда.\nМамлакатимизда Оролбўйида турмуш шароитларини яхшилаш бўйича белгиланган чора-тадбирларни рўёбга чиқаришга алоҳида эътибор берилмоқда. Жумладан, Мўйноқ туманида барча талабларга жавоб берувчи замонавий тураржойлар барпо этилади, ишлаб чиқариш ва ижтимоий объектлар қурилиб, зарур инфратузилма яратилади. Бугунги кунда ўша ерга ҳар сафар борганимда, катта ўзгаришларга гувоҳ бўляпман”, — деди Исмоил Жўрабеков.\nПред. 2019 йилдан ОТМга кириш учун ҳужжат топшириш ДХМ орқали амалга оширилади\nСледующая МБ раҳбари — нақд пулга сиғиниш ҳақида\nНовым Президентом Киргизии 2017 стал Сооронбай Жээнбеков\nАндрей Канчельскис: Раҳбарлар буюк ишни амалга оширишди\nХиросима қаҳрамонларидан бири – Улуғбек Рўзимов оламдан ўтди\nЎзбекистон ва Россия 800 дан ортиқ битимларни имзолади


24 январ 2018, Тошкент вақти: 08:39\nБухоро вилоятидаги Ғиждувон деҳқон бозорида савдо қилаётган тадбиркор аёлни солиқ инспекцияси ходимлари кўпчилик ичида хўрлади. Озодликка юборилган фото-хабарда айтилишича, ноқонуний савдо қилишда айбланган аёл товари тортиб олинишига қаршилик қилгани учун солиқ ходимлари томонидан бозордан судраб олиб чиқилган. Ногирон боласини савдо билан боқаётган аёлга жарима солингани ва товари мусодара қилингани айтилди.\nТадбиркор аёлни судрашди\n"Ғиждувон деҳқон бозори"да 17 июль куни ушланган тадбиркор аёл (унга шартли равишда Наргиза, деб исм берилди - таҳр.) ёнида савдо қилган гувоҳнинг айтишича, тушдан кейин бозорни солиқчилар босган:\n- Бу аёл йўлакнинг устида ўтирганди, шунинг учун уни ушлашди. Бошқалар қочиб қолди. Наргиза оёқ кийими сотаётган эди ва товарлари битта халтада турган эди. Солиқчилар ана шу халтага ёпишди. Бечора хотин йиғлади, додлади. Лекин судраб олиб чиқишди бозордан, - дейди исмини ошкор қилмаётганимиз воқеа гувоҳи.\nОзодликка келган суратлардан бирида чўккалаб қолган тадбиркор аёлнинг судраб олиб кетилаётгани қисман акс этган.\nАйтилишича, Наргиза йиллардан буён шу бозорда кийим-кечак сотади, унинг 3 фарзанди бор ва улардан бири ногирондир.\nУнинг суратларини Озодликка йўллаган ғиждувонлик харидор яна мана буларни қўшимча қилди:\n"Аёл: "Болам ногирон, бир-иккита нонга пул йиғяпман, дейишига қарамай додлатиб олиб кетишди. Қандай ваҳшийлик! Ўзи сумкасида арзимаган 50 та оёқ кийим бордир. Ҳозир милиция чақираман, халқ душмани, деб қаматаман, деб қўрқитиб ўтирибди. Худди "Шайтанат"дагидай".\nОзодлик бу гувоҳ ёрдамида Наргизанинг ўзи билан боғланишга уринди, аммо муваффақ бўлмади. Шунингдек, "Ғиждувон деҳқон бозори" маъмуриятининг ўзини таништирмаган ходими ҳам "бундай чоралар ноқонуний савдо фаолияти билан шуғулланган шахсларга нисбатан қўлланиши"ни таъкидлаш билан чекланди.\nЯнги бозордан эскисига қайтганлар\nЎтган йили сентябрь ойида халқ орасида "Хўжаи жаҳон деҳқон бозори" деб аталган айни бозорнинг кийим-кечак сотиладиган қисми қайта қурилган "Хўжаи жаҳон савдо комплекси"га кўчирилди. Бу комплекс бундан 6 йил муқаддам қурилган, ўтган йили эса таъмирланган.\nОдатдагидек, янгиланган бозордаги тўловлар аввалгисидан анча юқори бўлгани ва бундан ташқари, савдо яхши юришмагани учун савдогарлар секин-аста эски бозорга қайта бошлагани айтилмоқда.\nШундай тадбиркорлардан бирининг исмини сир сақлаш шарти билан Озодликка айтишича, аксар сотувчилар кўчди-кўчди жараёнида синган ва Наргиза ана шундай якка тартибдаги тадбиркорлардан биридир:\n- Унақа синганлар кўп бўлди. Олдинига қайта қурилган бозордан дўкон сотиб олинглар, дейишди. У эскисидан 1 ярим километр нарида. Мен ҳам 28 миллион сўмга дўкон сотиб олдим. Лекин, у ерда савдо умуман юрмаяпти. Кунига зўрға 100 минглик савдо қилаяпмиз. Халқ ҳалиям эски бозорга қатнаяпти. Кейин қайтдик яна эски бозорга, ойига 500 минг сўм тўлаб патент олдик ва кичкина раста қилиб, савдо қилаяпмиз. Бу ерда кунига 500-600 минг сўмлик савдо қилаяпмиз. Лекин, янги бозордаги дўконни сотувга қўйганман, ҳеч ким олмаяпти. Шунақа қилиб, Наргизага ўхшаганлар касод бўлди-да. Кўпи камида 15 -20 миллион сўмга куйди. Ойлик 500 минг сўмлик патентни ҳам тўлолмаяпти. Мажбур юриб сотяпти-да, - дейди исмини ошкор қилмаган тадбиркор.\nДеҳқон бозоридаги яна бир тадбиркор аёлнинг айтишича, бозорда товарини расталарни оралаб юриб сотаётган аёллар кўпайган. Шунинг учун, солиқчилар кутилмаганда, бозорни босадилар ва бундай аёлларга мунтазам жарима соладилар:\n"Қопдаги молига қараб, солиқ солади ва кўпинча молини мусодара қилади. Ўтган йили кузда, бозор кўчганидан бироз ўтиб, менинг ҳам молимни мусодара қилишган, ишимни судга оширишган эди. Ҳам молимни бердим, ҳам жарима тўладим. Лекин, бошқа пул келадиган тирикчилигим йўқлиги учун, яна чиқдим бозорга", деди Мавжуда исмли тадбиркор.\nҒиждувон бозорининг кўчирилишидан норози тадбиркорлар бунга қадар ҳам Озодликка арз қилган. Ўша аризалар ортидан мухбир саволларига жавоб берган туман ҳокимлиги мутасаддиси халқ орасида "Хўжаи жаҳон деҳқон бозори" деб аталиб келган эски бозор Ўзбекистон республикаси президенти қарори билан кўчирилганини айтган эди.\nПрезидентнинг 2011 йил 26 апрелдаги "Деҳқон бозори ва савдо комплекслари фаолиятини ташкил қилишни янада такомиллаштириш чора-тадбирлари тўғрисида"ги қарорига асосан республикада азалдан битта ҳудудда жойлашган озиқ-овқат, хўжалик моллари ва кийим-кечак сотиладиган бозорлар замонавий типдаги савдо комплексларига кўчирилмоқда.\nТадбиркорлар янги қурилган ва негадир, ҳар икки-уч йил ичида қайта қурилаётган бозорлардаги савдо дўконлари ҳамда расталарини қиммат нархларда сотиб олишга мажбурланаётгани, муҳими, аҳоли пунктларидан четда қурилаётган янги савдо комплексларига харидорлар қатнамаётгани боис, касод бўлаётганидан шикоят қиладилар.


5 усул билан қўлларингиз 10 йилга ёшаради | LifeHaq.uz\n5 усул билан қўлларингиз 10 йилга ёшаради\nАйтишларича, қўллар одамнинг ёшини билдириб қўяркан, зеро улар юзга нисбатан эртароқ қарийди. Бироқ, қўлларни тўғри парваришлаш орқали бунинг олдини олиш мумкин.\nҚўлларингиз доим нозик ва чиройли бўлишига ёрдам берадиган бир нечта маслаҳат ва қоидаларни тақдим этамиз.\nҚўлларни тўғри ювинг\nҚўл териси совун ва сув билан тез-тез алоқага киришгани туфайли намликни йўқотиб, қуриши мумкин. Бунга йўл қўймаслик учун қуйидаги оддий қоидаларга амал қилинг.\nЗарурат бўлмаса бактерияларга қарши совундан фойдаланманг: у терини қуритиб, шикастлаши мумкин. Бунинг ўрнига таркибида жожоба, зайтун мойи ва алоэ вера каби намлантирувчи моддалар бўлган совунни танланг.\nТерининг табиий ҳимоя қатламини сақлаб қолиш учун қўлларни иссиқ эмас, илиқ сувда ювинг.\nЭлектр қуритгичлардан воз кечинг. Уларнинг ўрнига қоғоз сочиқлардан фойдаланинг.\nҚўллар доим совуқ, кимёвий воситалар, қуруқ ҳаво каби ташқи омилларнинг салбий таъсирига учрайди. Зарарни камайтириш учун ҳаётдаги барча ҳолатлар учун қўлқоплар бўлиши керак:\nсовуқ мавсум учун чарм ёки жун қўлқоплар;\nуй юмушлари (идиш ювиш, пол артиш, раковина ва бошқа юзаларни тозалаш) учун резина ёки латекс қўлқоплар;\nбоғда ишлаш учун тўқима қўлқоплар.\nҚўлларни мунтазам намлантиринг\nҚўллар учун яхши крем ҳудди совун ёки шампунь каби ҳаётий заруратга эга нарса. Шунинг учун уни синчковлик билан танлаш ва ишлатиш керак.\nКремдан заруратга қараб, аммо кунига камида икки маротаба (эрталаб ва кечқурун) фойдаланинг. Агар терингиз қуруқ бўлса, крем идишини раковина олдига қўйинг ва ҳар сафар қўлингизни ювгандан сўнг суртинг. Кўпроқ самарага эришиш учун кремни суртгач, устидан пахта қўлқоп кийинг ва тун давомида ечманг.\nТирноқлар ҳам намлантиришга муҳтож. Уларга қўл кремини суртинг, кутикулалар учун эса Е витамини мавжуд воситани олинг.\nТерини фақат ташқаридан эмас, балки ичкаридан ҳам намлантириш керак. Шу боис етарли миқдорда сув ичинг.\nҲаво намлантиргич олиб, иситиш мавсуми давомида фойдаланинг.\nТерини тозалаш ва озиқлантиришни унутманг\nҚўлларни парваришлашда кремдан ташқари скраблар ва ниқоблардан ҳам фойдаланинг ҳамда уларни ҳафтасига бир марта қўлланг.\nҚўллар учун ниқобни мавжуд маҳсулотлардан тайёрлаш мумкин. Масалан, яримта авокадо, тухум сариғи ва бир ош қошиқ лимон шарбатини аралаштириб, қўлларга суртиш ва 20 дақиқага қолдириш керак. Ниқобларнинг бошқа рецептларини бу ерда кўришингиз мумкин.\nЗайтун мойи ва шакар аралашмасидан скраб сифатида фойдаланиш мумкин. Бошқа скрабларнинг рецептларини бу ерда кўринг.\nДангасалар учун маслаҳат: тана скраби ва юз ниқобидан фойдаланганда, уларни шунчаки қўлларга ҳам суртинг.\nҚуёшдан ҳимояловчи кремдан фойдаланинг\nЁш улғайганини кўрсатувчи энг асосий аломатлардан бири, бу – қўллар терисининг гиперпигментацияси. Бунга кексайиш ва жигарнинг нотўғри ишлаши эмас, қуёш нурларининг таъсири сабаб бўлади. Ёш ўтиши билан шунчаки заҳира таъсири ишга тушади.\nПигмент доғлари пайдо бўлишининг олдини олиш учун қўлларга мунтазам равишда қуёшдан ҳимояловчи восита суртиш зарур.\nЦитрус мевалари яхши табиий “оқартирувчи”дир. Масалан, доимий равишда 1 ош қошиқ лимон шарбати, 1 ош қошиқ сут ва 1 ош қошиқ асал аралашмасидан ниқоб қилиш мумкин. Терини оқартириш учун табиий воситаларнинг бошқа рецептларини бу ерда кўришингиз мумкин.\n04/01/2021 15:35:00 21 0 Манба: adme.ru


Гвардиола: “Биринчи голимиз “офсайд”дан урилган бўлса, узр сўрайман” / CHAMPIONAT.asia\nГвардиола: “Биринчи голимиз “офсайд”дан урилган бўлса, узр сўрайман”\n10 мар 07:37\nТеглар : Манчестер СитиVARХосеп Гвардиола АПЛ\n“Манчестер Сити” бш мураббийи Хосеп Гвардиола АПЛ 30-турида “Уотфорд”га (3:1) қарши баҳсда Стерлинг киритган биринчи голга изоҳ берди.\n“Агар голимиз “офсайд”дан урилган бўлса, узр сўрайман. Агар бизнинг чемпионатда ҳам VAR тизими қўлланила бошланганида эди, бу каби муаммолар бўлмасди. Бутун жаҳон ушбу тизимдан фойдаланишни бошлаган бир пайтда АПЛ бунга “йўқ” деб жавоб берди. Кейинги мавсумда, ўйлайманки, бу каби муаммолар юзага келмайди ва ҳаммаси адолатли ҳал этилади.\n“Манчестер Сити” йил бошида VAR тизимини қўллаш борасидаги таклифга ижобий жавоб берганди. Биз ҳакамларга ёрдам бўлишига рози эдик, аммо бошқа клублар бунга йўқ деб жавоб қайтаришди”, дея Гвардиоланинг сўзларидан иқтибос келтирмоқда Sky Sport.\n"Манчестер Юнайтед" "Астана"га қарши ўйинга жиддий тайёргарлик кўрмоқда 10


Пекин карами ва товуқ гўшти қўшилган лавашли рулет тайёрлаймиз - Hidoyat.uz\nАсосий саҳифа Жамият Пазандалик Пекин карами ва товуқ гўшти қўшилган лавашли рулет тайёрлаймиз\nТовуқ филеси — 350-400 гр\nЛаваш хамири 2 дона\nТухум — 4 дона\nКарам — 1 дона\nҚайнатиб пишириб олинган товуқ филесини қалин бўлмаган бўлакларга бўлиб чиқинг.\nСувда пиширилган тухумни қирғичдан чиқариб олинг.\nСаримсоқни ҳам майдалаб олинг.\nКарам, тухум, саримсоқ, пишлоқни қўшиб майонез билан аралаштиринг.\nЛаваш хамирига аралашмани бир текисда суртиб чиқинг.\nУстидан товуқ бўлакларини қўйинг.\nХамирни рулет шаклида ўраб, музлаткичга 30 дақиқага қўйинг.\nДастурхонга тортишдан аввал бўлакларга бўлиб чиқинг.